title: Ryan Smyth

text: Ryan Alexander Gordon Smyth (s. 21. helmikuuta 1976 Banff, Alberta) on kanadalainen uransa lopettanut jääkiekkoilija. Hänen pelipaikkansa oli vasen laitahyökkääjä. Smyth edusti pääosan NHL-urastaan Edmonton Oilersia, 15 kautta. Hän pelasi lisäksi New York Islandersissa, Colorado Avalanchessa ja Los Angeles Kingsissä. Kaikkiaan Smyth pelasi 19-vuotisella NHL-urallaan 1 270 runkosarjaottelua ja 93 pudotuspeliottelua. Lisäksi hän edusti Kanadaa useassa arvoturnauksessa ja voitti olympiakultaa sekä kaksi maailmanmestaruutta.


title: Ryan Smyth

text: Ennen ammattilaisuraansa Smyth pelasi vuosina 1992–1995 kolme täyttä kautta WHL-junioriliigan Moose Jaw Warriorsissa. Ensimmäiset kaksi WHL-otteluaan hän pelasi jo kauden 1991–1992 lopulla. Hän teki parhaat tehopisteensä kahdella jälkimmäisellä WHL-kaudellaan. Kaudella 1993–1994 hän teki 50 maalia ja antoi 55 maalisyöttöä 72 runkosarjaottelussa, ja 1994–1995 hän teki 41 maalia ja antoi 45 maalisyöttöä 50 runkosarjaottelussa. Kaudella 1993–1994 hän oli joukkueensa piste-, maali- ja syöttöpörssien kärjessä ja 1994–1995 joukkueensa toiseksi eniten pisteitä ja maaleja tehnyt pelaaja Curtis Brownin jälkeen. Vuonna 1995 Smyth nimettiin WHL:n itäisen konferenssin toiseen tähdistökentälliseen.


title: Ryan Smyth

text: Edmonton Oilers varasi Smythin kuudennella vuorolla ensimmäisellä kierroksella. Smyth pelasi Edmontonissa ensimmäiset kolme NHL-otteluaan vuonna 1995, työsulun lyhentämällä runkosarjakaudella . Varsinaisella tulokaskaudellaan, kaudella , hän pelasi 48 NHL:n runkosarjaottelua ja teki 11 tehopistettä. Hän pelasi kaudella 1995–1996 myös AHL-seura Cape Breton Oilersissa yhdeksän runkosarjaottelua.


title: Ryan Smyth

text: Kaudella Smyth oli Edmontonin paras maalintekijä ja toiseksi paras pistemies Doug Weightin jälkeen tehtyään 82 runkosarjaottelussa 39 maalia ja annettuaan 22 maalisyöttöä. 39 maalia kaudessa jäi hänen NHL-uransa ennätykseksi. Myöhemmällä urallaan hän ylitti 30 runkosarjamaalin rajan kahdesti (31 maalia kaudella ja 36 maalia kaudella ) ja 50 tehopisteen rajan yhdeksän kertaa. Piste-ennätyksensä, 70 tehopistettä, hän teki runkosarjakaudella 2000–2001, jolla hän teki 82 ottelussa 31 maalia ja antoi 39 maaliin johtanutta syöttöä. Smyth oli Edmontonin paras pistemies kahdella kaudella, ja , ja tehokkain maalintekijä viidellä kaudella kauden 1996–1997 lisäksi.


title: Ryan Smyth

text: Smyth pelasi NHL:n pudotuspeleissä yhdellätoista kaudella. Keväällä 2006 hän oli mukana, kun Edmonton eteni Stanley Cupin loppuotteluihin; Carolina Hurricanes voitti kuitenkin mestaruuden otteluvoitoin 4–3. Smyth teki kevään 2006 pudotuspeleissä 24 ottelussa seitsemän maalia, muun muassa voittomaalin loppuottelusarjan kolmannessa ottelussa, ja yhdeksän syöttöpistettä.


title: Ryan Smyth

text: Smythin pelaajasopimus Edmontonin kanssa oli päättymässä kauden jälkeen, ja hänestä oli tulossa rajoittamaton vapaa pelaaja. Edmontonin toimitusjohtaja Kevin Lowe ja Smythin agentti yrittivät saada uutta sopimusta aikaan ennen siirtorajaa, mutta epäonnistuivat. Lowe vaihtoi Smythin New York Islandersiin, josta Edmonton sai vaihdossa nuoret hyökkääjät Robert Nilssonin ja Ryan O’Marran sekä ensimmäisen kierroksen varausoikeuden varaustilaisuuteen. Islandersia Smyth ei edustanut kuin muutaman kuukauden, sillä heinäkuussa 2007 hän teki vapaana pelaajana viisivuotisen pelaajasopimuksen Colorado Avalanchen kanssa. Colorado vaihtoi hänet kahden kauden jälkeen heinäkuussa 2009 Los Angeles Kingsiin, josta se sai vaihdossa kaksi puolustajaa, Tom Preissingin ja Kyle Quinceyn, ja viidennen kierroksen varausvuoron vuonna . Smyth pelasi myös Los Angelesissa kahden kauden ajan, minkä jälkeen hän palasi kesäkuussa 2011 Edmontoniin pelaajakaupassa. Los Angeles sai Smythistä vaihdossa hyökkääjä Colin Fraserin ja seitsemännen kierroksen varausvuoron vuonna .


title: Ryan Smyth

text: Smyth pelasi Edmontoniin paluunsa jälkeen vielä kolme kautta ennen kuin lopetti uransa keväällä 2014. Hän pelasi Edmonton Oilersissa vuosina 1995–2007 ja 2011–2014 yhteensä 971 runkosarjaottelua, joissa teki 296 maalia ja antoi 335 maalisyöttöä, ja 68 pudotuspeliottelua, joissa teki 22 maalia ja antoi 21 maalisyöttöä. Hän on seuran historian viidenneksi paras maalintekijä ja kuudenneksi paras pistemies runkosarjassa sekä kahdeksanneksi paras maalintekijä ja 12:nneksi paras pistemies pudotuspeleissä. Hän on pelannut seurassa toiseksi eniten runkosarjaotteluja Kevin Lowen (1 037) jälkeen. Koko NHL-urallaan Smyth pelasi yhteensä 1 270 runkosarja- ja 93 pudotuspeliottelua. Hän teki runkosarjassa 842 tehopistettä, 386 maalia ja 456 syöttöpistettä, ja pudotuspeleissä 59 tehopistettä, 28 maalia ja 31 syöttöpistettä.


title: Ryan Smyth

text: Smyth edusti Kanadaa useissa kansainvälisissä jääkiekkoturnauksissa, minkä vuoksi häntä kutsutaan lempinimellä "Captain Canada". Hän edusti maataan kahdeksissa jääkiekon maailmanmestaruuskilpailuissa (1999–2005 ja 2010), kaksissa talviolympialaisissa (2002 ja 2006), vuoden 2004 jääkiekon maailmancupissa ja vuoden 1995 nuorten jääkiekon maailmanmestaruuskilpailuissa. Kanadan voittoon päättyivät näistä turnauksista maailmanmestaruuskilpailut 2003, maailmanmestaruuskilpailut 2004, Salt Lake Cityn olympialaisten jääkiekkoturnaus 2002 ja kaksi viimeksi mainittua.


title: Ryan Smyth

text: Smyth teki parhaat tehopisteensä maajoukkueessa maailmanmestaruuskilpailuissa 2000, joissa hän teki yhdeksässä ottelussa yhdeksän tehopistettä (kolme maalia ja kuusi syöttöpistettä), ja olympialaisissa 2002, joissa hän oli neljällä maalillaan maalipörssin jaetulla kolmannella sijalla. Hän toimi Kanadan kapteenina kuusissa MM-kilpailuissa (2001–2005 ja 2010; pystyi pelaamaan viimeksi mainituissa tosin vain yhdessä ottelussa) ja hän on eniten jääkiekon MM-kilpailuotteluja pelannut kanadalainen yli kuudellakymmenellä ottelullaan.


title: Ryan Smyth

text: Smyth on naimisissa. Hänellä on vaimonsa Staceyn kanssa neljä lasta, tyttäret Isabella (s. 2003), Elizabeth (s. 2005) ja Gabrielle sekä poika Alexander (s. 2008). Ryanin isoveli Kevin Smyth on entinen NHL-jääkiekkoilija.


title: Tampereen yliopiston kirjasto

text: Tampereen yliopiston kirjasto oli Tampereella sijainnut tieteellinen kirjasto, joka toimi osana Tampereen vanhaa yliopistoa. Sen pääkirjasto sijaitsi yliopiston keskustakampuksella Linna-rakennuksessa. Kaupin kampuksella toimi Arvo-kirjasto, joka palveli Kaupin alueen yksikköjä sekä Tampereen yliopistollista sairaalaa.


title: Tampereen yliopiston kirjasto

text: Kirjasto yhdistyi vuoden 2019 alussa Tampereen teknillisen yliopiston kirjaston ja Tampereen ammattikorkeakoulun kirjaston kanssa. Näin syntyi uusi kirjasto, joka toimii osana 1. tammikuuta 2019 aloittanutta Tampereen yliopistoa.


title: Tampereen yliopiston kirjasto

text: Kirjaston historia alkoi vuonna 1925, jolloin Kansalaiskorkeakoulu perustettiin Helsinkiin. Kansalaiskorkeakoulun kanssa samaan aikaan aloittanutta ja sen ohessa toiminutta kirjastoa voidaan pitää Tampereen yliopiston kirjaston edeltäjänä. Korkeakoulu muutti kirjastoineen Tampereelle vuonna 1961, ja sen nimi vaihtui "Tampereen yliopiston kirjastoksi" vuonna 1966, kun siihen oli yhdistetty Tampereelle perustettu Tampereen tieteellinen kirjasto.


title: Tampereen yliopiston kirjasto

text: Kirjasto toimi yhden virkailijan voimin vuoteen 1933 asti, jolloin palkattiin toinen virkailija. Sittemmin kirjasto kasvoi vuosien 1927–1928 toimintakertomuksen mukaisesta 80 lainaajasta ja 661 lainauksesta yli 1,7 miljoonaan lainaan (2005). Ylikirjastonhoitajina Tampereella toimivat FM Arvo Seppälä, FL Hannele Soini ja YT Mirja Iivonen. Viimeisenä kirjastonjohtajana toimi FL Minna Niemi-Grundström.


title: Tampereen yliopiston kirjasto

text: Vuonna 1969 kirjasto jaettiin erillisiksi osastokirjastoiksi. Neljästä kirjastosta kurssikirjasto palautettiin hallinnollisestikin pääkirjaston osaksi vuonna 1994. Vuonna 2015 humanististen tieteiden osastokirjasto Humanika sulautettiin pääkirjasto Linnaan ja samalla lakkautettiin osastokirjastot.


title: Tampereen yliopiston kirjasto

text: Kirjaston toiminta päättyi vuoden 2018 lopussa. Tampereen yliopisto ja Tampereen teknillinen yliopisto yhdistyivät uudeksi säätiöyliopistoksi 1. tammikuuta 2019.


title: Tampereen yliopiston kirjasto

text: Tamcat oli Tampereen yliopiston kirjaston kokoelmaluettelotietokanta. Sen selaaminen onnistui WWW-selaimen välityksellä.


title: Tampereen yliopiston kirjasto

text: Tampereen yliopiston kirjastossa toimi Tampere University Press (TUP), joka profiloitui vuoden 2016 alusta vertaisarvioiduksi Open Access -julkaisukanavaksi ja luopui perinteisen painetun kirjan kustantamisesta. TUP tarjosi kustannus- ja julkaisupalveluita. Pääasiallinen asiakaskunta koostui tutkijoista, opettajista ja opiskelijoista, jotka olivat kiinnostuneita julkaisemaan esimerkiksi tutkimuksensa tai väitöskirjansa.


title: Amstelveen

text: Amstelveen on kaupunki Pohjois-Hollannin provinssissa Alankomaissa. Kaupungin pinta-ala on 44,05 km² (josta 2,49 km² on vettä) ja väkiluku 79 768 asukasta (2008). Amstelveenin kaupunki kuuluu Amsterdamin suurkaupunkialueeseen.


title: Amstelveen

text: Amstelveenin naapurikunnat ovat pohjoisessa Amsterdam, luoteessa Haarlemmermeer, lännessä Aalsmeer, etelässä Uithoorn, kaakossa De Ronde Venen ja idässä Ouder-Amstel.


title: Punaomega

text: Punaomega (Arkady Rossovich) on Marvel Comicsin sarjakuvissa esiintyvä roisto, joka on Ryhmä-X:n vihollinen.


title: Punaomega

text: Vuonna 2009 Punaomega oli listattu sijalle 95 IGN-sivuston laatimassa kautta aikain sata suurinta sarjakuvarikollista.


title: Punaomega

text: Punaomega on venäläinen mutantti, joka ennen työskenteli Neuvostoliiton "supersotilaana". Hänellä on yli-inhimilliset voimat ja kestävyys, ja hänen käsiinsä on istutettu pitkät karbonadiumista tehdyt lonkerot, jotka hän voi lähettää ranteistaan vainoamaan vastustajiaan. Hän kätkee sisäänsä itiöitä, jotka ovat tappavia toisille ihmisille ja hän imee muiden elinvoimaa pitääkseen yllä omaansa.


title: Punaomega

text: Punaomega palvelee nykyään Matsuo Tsurayabaa, joka herätti hänet staasista sieppaamaan Wolverinen. Punaomega voitti Wolverinen ja toi hänet Tsurayaballe. Punaomega ja Wolverine olivat taistelleet ennenkin, Maverickin ja Sapelihampaan kanssa 30 vuotta aikaisemmin, kun kolmikko yritti pelastaa kaksoisagentti Janice Hollenbeckin ja karbonadium-syntetisaattorin.


title: Punaomega

text: Punaomega taisteli Ryhmä-X:ää vastaan, ja kun Tajunta haavoitti häntä, hän hävisi Ryhmä-X:lle ja Maverickille, vaikka pystyikin pakenemaan. Myöhemmin Punaomega taisteli Siperiassa Sielunnylkijää vastaan ja jäi tämän hallintaan. Sielunnylkijä käytti häntä taistelussa Wolverinea ja Ryhmä-X:ää vastaan. Punaomega sieppasi Wolverinen ja Jubileen mutta karkasi Sielunnylkijän kuoleman jälkeen.


title: Punaomega

text: Punaomega taisteli myös Generation-X:ää vastaan, hävisi heille ja katosi.


title: Punaomega

text: Punaomegalla on kyky tuottaa vartalostaan itiöitä, jotka tappavat ihmiset hänen välittömässä läheisyydessään. Hän voi myös imeä heidän elinvoimansa pitääkseen yllä omaansa. Punaomega on yli-inhimillisen voimakas ja voi nostaa 10 tonnia. Punaomega on loistava taistelija, jonka KGB on kouluttanut aseettomaan taisteluun.


title: Punaomega

text: Punaomegan "kuolonitiöiden" takia hänen täytyy imeä muiden elinvoimia pysyäkseen aktiivisena. Jos hän löytäisi karbonadium-syntetisaattorin, hän voisi käyttää sitä matkimaan karbonadiumia, ainoaa metallia, joka neutraloi "kuolonitiöt", näin tasapainottaen niiden määrän kehossaan.


title: Onnen potkuja

text: Onnen potkuja ("The Pursuit of Happyness") on Gabriele Muccinon ohjaama vuonna 2006 valmistunut elämäkertaelokuva. Elokuva perustuu tositapahtumiin. Pääosissa ovat Will Smith ja hänen poikansa Jaden Smith, jotka ovat elokuvassakin isä ja poika. Elokuva oli Yhdysvaltain katsotuin elokuva ensi-iltaviikonloppunaan. Elokuva keräsi lipputuloja kolmen päivän aikana 27 miljoonaa Yhdysvaltain dollaria eli runsaat 20 miljoonaa euroa.


title: Onnen potkuja

text: Chris Gardner (Will Smith) yrittää elättää perhettään, mutta lopulta tilanne johtaa siihen, että vaimo lähtee omille teilleen. Chris jää kahdestaan viisivuotiaan poikansa Christopherin kanssa. Chris koettaa hankkia hyvin palkatun työpaikan ja yrittää tarjota paremman elämän pojalleen. Chris pääsee harjoittelijaksi hyvään työpaikkaan, mutta palkaton harjoittelujakso vie pojan ja isän San Franciscon kaduille asumaan.


title: Woking

text: Woking on kaupunki Surreyn kreivikunnassa Kaakkois-Englannissa. Kaupungin pinta-ala on 63,60 km² ja väkiluku oli 99 500 vuonna 2011. Kaupungista on 25 kilometrin matka Heathrow’n lentoasemalle ja 25 minuutin junamatka Waterloon rautatieasemalle. Monet Wokingin asukkaat käyvät Lontoon alueella töissä.


title: Woking

text: Kirjailija H. G. Wells asui Wokingissa ja kirjoitti siellä menestysteoksensa "Maailmojen sota". Kirjassa muukalaiset iskevät ensimmäisenä Wokingiin.


title: Woking

text: Formula 1 -talli McLarenin päämaja McLaren Technology Centre sijaitsee kaupungin lähellä, kuten myös Formula 1 -kuljettaja Kimi Räikkösen ja hänen managerinsa Steve Robertsonin perustama Formula 3 -talli Räikkönen Robertson Racing.


title: Fort Bourbon

text: Fort Bourbon oli Manitoban provinssissa Kanadassa sijainnut linnoite, jonka Pierre La Vérendrye rakennutti toimiessaan alueen linnoituksien komendanttina. Linnoite rakennettiin Kanadan luoteisosiin suuntautuneiden tutkimusmatkojen aikana 1740-luvulla. Linnoite sijaitsi nykyisen Grand Rapidsin kaupungin lähistöllä Winnipegjärven pohjoisosassa paikassa, jossa Saskatchewanjoki laskee Winnipegjärveen.


title: Fort Bourbon

text: Alueen ensimmäisen tutkimusmatkan suoritti La Vérendryen pojista nuorin, Louis-Joseph Gaultier de La Vérendrye vuonna 1737. Tutkimusmatkan tulokset jäivät kuitenkin laihoiksi isorokkoepidemian vuoksi. Vuonna 1740 Louis-Joseph teki onnistuneen Cedarjärvelle ja Saskatchewanjoelle suuntautuneen tutkimusmatkansa, jonka aikana hän kartoitti Cedarjärven länsipäästä paikan ensimmäiselle Fort Paskoyan linnoitteelle. Hän palasi tutkimusmatkaltaan Winnipegjärvelle ja määritti rakennuspaikan Fort Bourbonille. Hänen piirtämänsä vuodelta 1740 peräsin olevan kartan mukaan linnoite sijaitsi nykyisen Grand Rapidsin ja Winnipegjärven välisellä alueella Saskatchewanjoen pohjoisrannalla. Seuraavana vuonna hänen isänsä lähetti retkikunnan rakentamaan linnoitusta.


title: Fort Bourbon

text: Ensimmäinen linnoite oli käytössä lyhyen aikaa, ja toinen Fort Bourbon perustettiin edellistä lännemmäksi.


title: Naisten demokraattinen toimintakeskus

text: Naisten demokraattinen toimintakeskus (1987–1990) oli Demokraattisen Vaihtoehdon naisjärjestö, jossa enemmistön muodostivat Suomen kommunistisen puolueen (yhtenäisyys) kannattajat.


title: Naisten demokraattinen toimintakeskus

text: Kansandemokraattinen liike hajosi 1980-luvun puolivälissä Suomen kommunistisen puolueen sisäisten riitojen seurauksena ja hajaannus laajeni myös Suomen kansan demokraattisen liiton (SKDL) naisjärjestöön Suomen naisten demokraattiseen liittoon (SNDL). SKP:sta erotetut perustivat keväällä 1986 Demokraattinen Vaihtoehto -yhteistyöpuolueen, jonka toimintaan liittyi mukaan kuusi SNDL:n piirijärjestöä (Etelä-Saimaa, Helsinki, Joensuu, Lahti, Pohjois-Häme ja Uusimaa). SNDL ei suvainnut harjoitettua toimintaa, ja järjestön liittotoimikunta erotti mainitut piirit 22. marraskuuta 1986.


title: Naisten demokraattinen toimintakeskus

text: Naisten demokraattinen toimintakeskus perustettiin huhtikuussa 1987. Perustajia olivat SNDL:n erotetut piirit ja eri puolille maata muodostetut toimintaryhmät. Perustava kokous valitsi keskukselle johdon, viisi puheenjohtajaa (Marja-Liisa Löyttyjärvi, Leena Alanen, Anita Helenius, Eeva Kaukoluoto-Perä ja Marja-Leena Mikkola) ja kaksi sihteeriä. Uusi naisjärjestö alkoi julkaista omaa lehteään "Naisten Lehti", jonka lisäksi julkaistiin vuoden 1988 alusta "Neuvostonainen"-lehteä suomenkielisenä painoksena. Toimintakeskuksen julkisessa kuvassa korostui kansainvälisyys, mikä ei kuitenkaan tarkoittanut naisten arkisten ongelmien sivuuttamista. Keskus lakkautettiin Devan kannattajien siirryttyä Vasemmistoliittoon 1990.


title: Monacon Grand Prix 1966

text: Monaco Grand Prix 1966 oli Formula 1 -sarjan osakilpailu, joka ajettiin 22. toukokuuta 1966 Monacon katuradalla. Kilpailu oli kauden ensimmäinen, ja sen voitti Jackie Stewart. Kilpailu oli myös McLarenin ensimmäinen kilpailu. Vain neljä autoa selviytyi maaliin.


title: Belgian Grand Prix 1966

text: Belgian Grand Prix 1966 oli Formula 1 -sarjan osakilpailu, joka ajettiin 12. kesäkuuta 1966 Spa-Francorchamps'n radalla. Kilpailun voitti John Surtees, jolle voitto oli kauden ensimmäinen. Jochen Rindt saavutti ensimmäisen palkintosijan.


title: Ranskan Grand Prix 1966

text: Ranskan Grand Prix 1966 oli Formula 1 -sarjan osakilpailu, joka ajettiin 3. heinäkuuta 1966 Reims-Gueux -radalla. Kilpailun voitti Jack Brabham, jolle voitto oli kauden ensimmäinen.


title: Britannian Grand Prix 1966

text: Britannian Grand Prix 1966 oli Formula 1 -sarjan osakilpailu, joka ajettiin 16. heinäkuuta 1966 Brands Hatchin radalla. Kilpailun voitti Jack Brabham, jolle voitto oli kauden toinen.


title: Marc Valiente

text: Marc Valiente Hernández (s. 29. maaliskuuta 1987 Granollers, Barcelonan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa Valladolidia. Valienten pelipaikka on useimmiten keskuspuolustaja, mutta hän on pelannut myös puolustavana keskikenttäpelaajana.


title: Marc Valiente

text: Valiente on Barcelonan kasvatti. Hän toimi seuran reservijoukkueen kapteenina sen saavuttaessa sarjanousun Segunda División B:hen kaudella 2007–2008. Edustusjoukkueessa hän teki ensiesiintymisensä kaudella 2006–2007 Espanjan cupin ottelussa Badalonaa vastaan.


title: Marc Valiente

text: Kesällä 2008 Valiente siirtyi Sevillan organisaatioon. Kauden 2008–2009 hän pelasi kokonaisuudessaan seuran reservijoukkueessa Sevilla Atléticossa Segunda Divisiónissa, josta joukkue putosi kauden päätteeksi. Seuran edustusjoukkueessa hän debytoi 10. marraskuuta 2009 Copa del Reyssä Atlético Ciudadia vastaan, ja 21. marraskuuta 2009 hän pelasi uransa ensimmäisen ottelun Espanjan korkeimmalla sarjatasolla Primera Divisiónissa Tenerifeä vastaan. Heinäkuussa 2010 Valiente allekirjoitti kolmivuotisen sopimuksen Segunda Divisióniin pudonneen Valladolidin kanssa.


title: Marc Valiente

text: Valiente on pelannut kaikissa Espanjan nuorisomaajoukkueissa. Vuonna 2006 hän oli voittamassa alle 19-vuotiaiden Euroopan-mestaruutta. Kesällä 2007 hän osallistui alle 20-vuotiaiden maailmanmestaruuskilpailuihin.


title: Laplacen yhtälö

text: Laplacen yhtälö on matemaatikko Pierre-Simon Laplacen mukaan nimetty osittaisdifferentiaaliyhtälö, jolla voidaan mm. mallintaa tasapainotilan potentiaaleja. Laplacen yhtälöllä on sovelluksia mm. sähkömagnetismissa, tähtitieteessä ja virtausmekaniikassa.


title: Laplacen yhtälö

text: Laplacen yhtälö kirjoitetaan nabla-operaattorin avulla muodossa


title: Laplacen yhtälö

text: Yleisessä käytössä, etenkin matematiikassa, on myös rinnakkainen merkintätapa


title: Laplacen yhtälö

text: missä "Δ" on niin kutsuttu Laplacen operaattori.


title: Laplacen yhtälö

text: Karteesisessa koordinaatistossa yhtälö voidaan kirjoittaa auki muotoon


title: Laplacen yhtälö

text: Pallokoordinaatistossa yhtälö saa aukikirjoitettuna muodon


title: Laplacen yhtälö

text: Laplacen yhtälön toteuttavia funktioita kutsutaan harmonisiksi funktioiksi.


title: Laplacen yhtälö

text: Jos yhtälössä on myös vakiotermi tai koordinaateista riippuva funktio muotoa "g(x,y,z)", niin kyseessä on Poissonin yhtälö.


title: Stone Sour

text: Stone Sour on yhdysvaltalainen rock/metalli-yhtye, joka perustettiin vuonna 1992. Yhtye lopetti vuonna 1997, kun yhtyeen laulaja Corey Taylor ja kitaristi James Root liittyivät Slipknot-yhtyeeseen. Vuonna 2002 yhtye palasi takaisin ja on edelleen aktiivinen Slipknot-yhtyeestä huolimatta.


title: Stone Sour

text: Bändin nimi tulee "Stone Sour" nimisestä drinkkisekoituksesta, jossa on 1 osa viskiä, appelsiinimehua ja sour mixiä.


title: Stone Sour

text: Yhtyeen tunnetuimmat kappaleet ovat "Get Inside", "Bother", "30-30/150", "Through Glass", "Say You'll Haunt Me", "Absolute Zero" ja "Do Me Favor".


title: Stone Sour

text: Yhtye on myynyt yli neljä miljoona albumia maailmanlaajuisesti.


title: Stone Sour

text: Stone Sour on esiintynyt kolme kertaa Suomessa. Ensimmäisen kerran vuonna 2007 Nosturissa, toisen kerran 26. kesäkuuta 2013 Rock the Beach-festivaaleilla. Kolmannen kerran yhtye nähtiin Suomessa 6. kesäkuuta 2018 Hyvinkäällä järjestettävillä Rockfest-festivaaleilla.


title: Stone Sour

text: Laulaja Corey Taylor ja alkuperäinen rumpali Joel Ekman perustivat Stone Sourin vuonna 1992. Tämän jälkeen yhtyeeseen liittyi Taylorin pitkäaikainen ystävä, basisti Shawn Economaki. Paria vuotta myöhemmin, vuonna 1995, toinen kitaristi James Root liittyi kokoonpanoon ja viimeisin kitaristi, Josh Rand tuli yhtyeeseen vuonna 2002. Rumpali Roy Mayorga liittyi vasta vuonna 2006 Stone Souriin alkuperäisen rumpalin Joel Ekmanin erottua saman vuoden maaliskuussa.


title: Stone Sour

text: Stone Sour julkaisi kolme omakustanteista demoa vuosina 1992–1996 ennen kuin teki levytyssopimuksen Roadrunner Recordsin kanssa. Osa demolevyjen kappaleista päätyivät yhtyeen studioalbumeihin.


title: Stone Sour

text: Vuonna 1997 Corey Taylor erosi Stone Sourista liittyäkseen alternative metal -yhtye Slipknotin riveihin laulajaksi. Joel Ekman perusti perheen ja jätti Stone Sourin lopullisesti. Kitaristi James Root seurasi Tayloria vuotta myöhemmin Slipknotiin. Myös Shawn Economaki liittyi Slipknotiin, muttei soittavaan kokoonpanoon vaan yhtyeen manageriksi.


title: Stone Sour

text: Vuonna 2002, kun yhtye palasi takaisin samalla kokoonpanolla, kitaristi Josh Rand liittyi yhtyeeseen mukaan, yhtye rupesi äänittämään ensimmäistä albumiaan. Vuonna 2002 yhtye julkaisi albumin nimeltä "Stone Sour". Albumilta julkaistiin singlet kappaleista "Get Inside", "Bother" ja "Inhale". Kappale "Get Inside" oli tyyliltään lähellä Slipknotin musiikkityyliä.


title: Stone Sour

text: Vuonna 2006 ilmestyi Stone Sourin toinen albumi "Come What(ever) May", joka oli tyyliltään huomattavasti rock/metalli ilmaisuun nojautuvaa musiikkia. Kappaleet "Through Glass" ja "Sillyworld" nousivat radiosoiton myötä hiteiksi.


title: Stone Sour

text: Vuonna 2010 syksyllä ilmestyi kolmas albumi "Audio Secrecy", joka oli omistettu Slipknot basisti Paul Graylle, joka kuoli ennen levyn ilmestymistä. Albumista julkaistiin singlet "Say You'll Haunt Me", "Mission Statement", "Digital (Did You Tell)" ja "Hesitate".


title: Stone Sour

text:
Corey Taylor on kertonut haastattelussa että yhtyeen neljäs studiolevy ilmestyy vuonna 2012 ja on kuvaillut musiikkia: "Kuin "Pink Floydin The Wall tapaa Alice in Chainsin Dirtin steroideissa". Yhtyeen uusin albumi on ensimmäinen, jossa ei ole enää basisti Shawn Economaki, vaan basso osuudet hoiti Skid Row'n basisti Rachel Bolan. Yhtyeen uusin albumi on tupla/konsepti-albumi ja ne molemmat julkaistaan eri aikoihin. Albumit kantaa nimeä "House of Gold and Bones".
Albumin ensimmäinen osa "House of Gold and Bones part 1" julkaistaan vuonna 2012 ja toinen albumi "House of Gold and Bones part 2" julkaistaan vuonna 2013. Yhtye ilmoitti Facebookissa että Cavalera Conspiracy-yhtyeen basisti Johnny Chow soittaa bassoa kiertueen aikana.


title: Stone Sour

text: Yhtye keikkaili vuoden 2013 talven ilman Jim Rootia, joka otti taukoa bändistä keskittyäkseen enemmän uuden Slipknot albumin tekemiseen. Hänet korvasi livenä Christian Martucci. Vuonna 2014 toukokuussa yhtye ilmoitti virallisella sivulla, että Jim Root on erotettu bändistä ja hänet korvaa Christian Martucci. Bändi on ilmoittanut viidennestä levystä ja cover-ep trilogiasta. "Meanwhile in Burbank" ja "Straight Outta Burbank..." julkaistiin vuonna 2015. "No Sleep Till Burbank"-ep:n piti tulla mutta bändi hylkäsi sen idean. Yhtyeen viides levy "Hydrograd" julkaistiin keväällä 2017.


title: Länsivuonot

text: Länsivuonot () on niemimaa ja alue Pohjois-Islannissa.


title: Länsivuonot

text: Luonnoltaan alue on erittäin vuoristoinen ja siellä on runsaasti vuonoja. Alueella asuu 7 700 asukasta ja suurin kaupunki on Ísafjörður (n. 3 000 asukasta). Alueen ongelmana on runsas väestökato.


title: Hollannin Grand Prix 1966

text: Hollannin Grand Prix 1966 oli Formula 1 -sarjan osakilpailu, joka ajettiin 24. heinäkuuta 1966 Zandvoortin radalla. Kilpailun voitti Jack Brabham, jolle voitto oli kauden kolmas.


title: Saksan Grand Prix 1966

text: Saksan Grand Prix 1966 oli Formula 1 -sarjan osakilpailu, joka ajettiin 7. elokuuta 1966 Nürburgringn radalla. Kilpailun voitti Jack Brabham, jolle voitto oli kauden neljäs.


title: Italian Grand Prix 1966

text: Italian Grand Prix 1966 oli Formula 1 -sarjan osakilpailu, joka ajettiin 4. syyskuuta 1966 Monzan radalla. Kilpailun voitti Ludovico Scarfiotti, jolle voitto oli uran ensimmäinen ja samalla ainoa.


title: Yhdysvaltain Grand Prix 1966

text: Yhdysvaltain Grand Prix 1966 oli Formula 1 -sarjan osakilpailu, joka ajettiin 2. lokakuuta 1966 Watkins Glenin radalla. Kilpailun voitti Jim Clark, jolle voitto oli kauden ensimmäinen.


title: Meksikon Grand Prix 1966

text: Meksikon Grand Prix 1966 oli Formula 1 -sarjan osakilpailu, joka ajettiin 23. lokakuuta 1966 Autódromo Hermanos Rodríguez -radalla. Kilpailun voitti John Surtees, jolle voitto oli kauden toinen.


title: Kurimon ruukki

text: Kurimon ruukki oli Särkijärven kylässä Utajärven kunnassa sijainnut rautaruukki.


title: Kurimon ruukki

text: Sen perustivat ruukinpatruuna Axel Backman, kauppias Adolf Laurell, rakennusmestari Johan Edvard Strömberg ja raatimies Matts Sandström Kiiminkijoessa sijaitsevan Kurimonkosken rannalle. Lupa ruukin perustamiseen myönnettiin 13. marraskuuta 1854.


title: Kurimon ruukki

text: Ruukin vuonna 1859 valmistuneessa masuunissa valmistettiin puuhiilen avulla järvimalmista raakarautaa. Vuonna 1863 toiminta oli laajentunut siten, että ruukin käytössä oli masuunin lisäksi kaksi putlausuunia, hitsausuuni, kankivasara, kaksi naulavasaraa sekä kahdella tuoliparilla varustettu valssi. Ruukilla oli myös valimo ja myymälä Oulussa. Ruukin toiminta oli kannattavaa, ja vuonna 1862 sen tuotanto oli 3 500 kippuntaa eli noin 560 tonnia takkirautaa.


title: Kurimon ruukki

text: Ruukkiyhtiö teki huomattavia maakauppoja toimintansa alkuvuosina. Vuosina 1855–1857 yhtiö hankki omistukseensa 854,04 hehtaaria maata Särkijärveltä ja Sanginkylästä. Maakauppojen hinnaksi tuli yhteensä 771 ruplaa 43 kopeekkaa. Yhtiö osti myös Särkijärvellä sijainneen Kurimuksen tilan, mutta kauppahintaa ei ole kyetty selvittämään.


title: Kurimon ruukki

text: Ruukin perustajat olivat saaneet perustamistoimia varten lainan, jonka maksu tuli kalliiksi ruplan arvon noustessa. Sitä seurasi Kurimon ja Suomussalmella toimineen Ämmän ruukin yhdistäminen vuonna 1864. Uusi rautaruukki sai nimekseen Kurimon–Ämmän rautatehdas Oy.


title: Kurimon ruukki

text: Vuonna 1867 Kurimon ruukin tuotanto senaikaisissa olosuhteissa oli huomattavat 6 600 kippuntaa eli 1 056 tonnia kankirautaa. Ruukki myös onnistui ensimmäisenä maailmassa valmistamaan terästä järvimalmista. Tuotteita esiteltiin Moskovassa teollisuusnäyttelyssä, ja suurin osa tuotannosta lähti vientiin Venäjälle.


title: Kurimon ruukki

text: 1860-luvun lopun nälkävuodet vaikeuttivat ruukin toimintaa yhdessä pitkien kuljetusmatkojen kanssa. Ongelmia aiheutti myös valssauslaitoksen tulipalo 1. maaliskuuta 1868 sekä yhtiön velat, joita ei saatu maksettua. Ruukki luovutettiin velkojien käsiin 27. lokakuuta 1869, jotka onnistuivat myymään ruukin eteenpäin vasta 7. elokuuta 1872 englantilaiselle The Finland Carcoal Iron Works Company Limitedille.


title: Kurimon ruukki

text: Uusi omistaja kunnosti laitosta sekä rakensi uuden valssauslaitoksen, ja uudeksi ruukinpatruunaksi nimitettiin ruotsalainen Patrik Peterson. Tuotanto jäi kuitenkin alhaisemmaksi kuin aiempien vuosien tuotanto, ja vienti kärsi ruplan arvon alenemisen vuoksi. Valssauslaitos tuhoutui toistamiseen tulipalossa heinäkuussa 1878, ja englantilainen omistajayhtiö teki konkurssin saman vuoden lopussa.


title: Kurimon ruukki

text: Ruukki huutokaupattiin ja se siirtyi oululaisen porvari Viktor Åkerblomin omistukseen. Toiminnan uutta käynnistymistä odoteltiin turhaan. Koneet purettiin ja vietiin Ouluun.


title: Kurimon ruukki

text: Nykyisin ruukkialue on luokiteltu valtakunnallisesti merkittäväksi rakennetuksi kulttuuriympäristöksi. Nykyisin ruukista on nähtävillä enää vähäisiä rakenteita, muun muassa kanava, kuonakasoja sekä kartanon paikka sitä reunustavine kuusiaitoineen.


title: Harry Patch

text: John Henry ”Harry” Patch (17. kesäkuuta 1898 – 25. heinäkuuta 2009) oli yksi viimeisinä elossa olleista ensimmäisen maailmansodan veteraaneista. Hän oli viimeinen brittiläinen jalkaväkisotilas ("Tommy"), joka oli taistellut länsirintamalla.


title: Harry Patch

text: Patch syntyi Combe Downin kylässä, Bathissa, Somersetissa vuonna 1898 nuorimpana kolmesta veljeksestä. Heidän isänsä oli kivenhakkaaja, ja veljekset hankkivat kaikki rakennusalan ammatin. Harry opiskeli ennen ensimmäisen maailmansodan syttymistä putkiasentajaksi.


title: Harry Patch

text: Patch puhui avoimesti sodasta vasta yli 80 vuoden hiljaisuuden jälkeen. Hän ei halunnut osallistua ensimmäiseen maailmansotaan ja liittyi armeijaan vasta värväytymisen ollessa pakollista. Omaelämäkerrassaan "The Last Fighting Tommy" hän sanoi: ”Somersetilaiset eivät ole sotaa ihannoivia. ...En halunnut taistella... En pitänyt armeijassaolosta. ...En ollut lainkaan isänmaallinen. Tein vain sen mitä minulta vaadittiin, en mitään muuta.” Ensimmäisessä maailmansodassa Patch palveli Cornwallin herttuan kevyessä jalkaväkirykmentissä Lewis-pikakivääriryhmässä. Patch saapui Ranskaan kesäkuussa 1917. Hän osallistui Ypresin kolmanteen taisteluun. 22. syyskuuta 1917 saksalainen ammus räjähti Patchin yläpuolella surmaten kolme hänen läheisintä ystäväänsä ja haavoittaen häntä pahoin. Hänet siirrettiin pois etulinjasta ja hän palasi Englantiin 23. joulukuuta 1917.


title: Harry Patch

text: Sodan jälkeen Patch palasi putkiasentajan työhön. Hän toimi toisen maailmansodan aikana palomiehenä.


title: Harry Patch

text: Vuonna 1918 Patch avioitui Ada Billingtonin kanssa, joka kuoli vuonna 1976. Heillä oli kaksi poikaa, Dennis (kuoli 1984) ja Roy (kuoli 2002). Patch solmi 81-vuotiaana toisen avioliittonsa. Uusi vaimo Jean kuoli vuonna 1984. Patchin kolmas kumppani, Doris, joka asui hänen kanssaan samassa hoitokodissa, kuoli vuonna 2007.


title: Harry Patch

text: Patch piti pitkän ikänsä salaisuutena terveellistä elämäntapaa: ”En polta, juo tai harrasta uhkapelejä. – – asuin useita vuosia Shropshiressa lähellä Walesin vuoria. Raikas ilma, ei bensankäryä eikä autoja, se on se salaisuus.”


title: Harry Patch

text: Patch kuoli 25. heinäkuuta 2009 Fletcher Housen hoitokodissa Wellsissä, Somersetissa 111 vuoden ja 38 päivän ikäisenä seitsemän päivää Henry Allinghamin jälkeen, joka oli ollut hänen lisäkseen ainoa Britanniassa elävä ensimmäisen maailmansodan veteraani.


title: Murronkylä

text: Murronkylä tarkoittaa seuraavia maantieteellisiä kohteita:


title: Williams FW20

text: Williams FW20 oli Patrick Headin, Gavin Fisherin ja Geoff Willisin suunnittelema auto, jolla Williams-talli kilpaili Formula 1 -kaudella 1998. Autoa ajoivat hallitseva maailmanmestari Jacques Villeneuve ja toista vuottaan tallissa ollut Heinz-Harald Frentzen.


title: Williams FW20

text: Kausi oli tallille pettymys verrattuna edelliseen kauteen, jolloin voitettiin molemmat mestaruudet. Tallin työtä rajoitti pääsuunnittelija Adrian Neweyn siirtyminen McLarenille ja Renault'n vetäytyminen F1:stä moottoritoimittajana. Autossa oli sen sijaan Mecachrome-moottorit, jotka olivat käytännössä vanhoja Renault-moottoreita.


title: Williams FW20

text: Villeneuve oli tyytymätön kauteen, eikä hänellä ollut mitään mahdollisuutta puolustaa mestaruuttaan. Hän allekirjoitti ensi kaudeksi sopimuksen BAR-tallin kanssa. Frentzen siirtyi Jordan-talliin vietettyään kaksi vuottaan Williamsilla tallikavereidensa varjossa.


title: Williams FW20

text: Talli sijoittui valmistajien MM-sarjassa kolmanneksi kauas McLarenista ja Ferrarista.


title: Peugeot 306

text: Peugeot 306 on Peugeot’n vuosina 1993–2002 valmistama alemman keskiluokan automalli, joka korvasi Peugeot 309:n. Sen seuraajaksi tuli Peugeot 307.


title: Peugeot 306

text: Vuoden 1998 Euro NCAP -kolaritestistä 306 sai tulokseksi kolme tähteä viidestä.


title: Peugeot 306

text: Keväällä 1993 esitelty Peugeot 306 perustuu samalle pohjalevylle kuin kahta vuotta aiemmin markkinoille tullut Citroën ZX. Samaan perusrakenteeseen perustuvat myös pienet pakettiautomallit Citroën Berlingo ja Peugeot Partner sekä ZX:n korvaaja Citroën Xsara. Ensimmäiset korimallit olivat kolmi- ja viisioviset hatchbackit. Vuonna 1994 esiteltiin lisäksi neliovinen sedan ja kaksiovinen kangaskattoinen cabriolet.


title: Peugeot 306

text:
Vuonna 1997 malli koki kasvojenkohotuksen, jossa se sai uudet ajovalot, etusäleikön ja puskurit. Uutena korimallina 306-mallistoon esiteltiin farmarimalli Break.
Toinen pienempi kasvojenkohotus tuli vuonna 1999, jolloin sumuvalot muuttuivat pyöreiksi ja kylki- sekä puskurilistat korinvärisiksi.


title: Rodrigo Taddei

text: Rodrigo Ferrante Taddei (s. 6. maaliskuuta 1980 São Paulo, Brasilia) on brasilialais-italialainen jalkapalloilija, joka edustaa Italian Serie A:ssa pelaavaa AS Romaa. Taddein pelipaikka on keskikentän oikealla laidalla.


title: Rodrigo Taddei

text: Taddein ammattilaisura alkoi synnyinmaassa Brasiliassa, Palmeirasissa vuonna 2000. Italiaan hän siirtyi vuonna 2002, seura oli Serie B:ssä tuolloin pelannut AC Siena. Taddei nousi toscanalaisseurassa avainpelaajan asemaan ja oli tärkeässä roolissa Sienan nousussa Serie A:han.


title: Rodrigo Taddei

text: Vuonna 2003 Taddei taisteli hengestään, kun hän joutui vakavaan auto-onnettomuuteen yhdessä pikkuveljensä Leonardon ja maanmiehensä ja joukkuetoverinsa, Pingan kanssa. Leonardo menehtyi onnettomuudessa, Taddei itse ja Pinga selvisivät loukkaantumisilla. Loukkaantumisesta toivuttuaan Taddei palasi auttamaan Sienaa putoamistaistelussa.


title: Rodrigo Taddei

text: Seuraavalla kaudella hän ajautui riitoihin seurajohdon kanssa kieltäydyttyään jatkosopimuksen allekirjoittamisesta. Riidat johtivat lopulta siihen, että Taddei siirtyi AS Roman joukkueeseen ilmaisella siirrolla vuonna 2005. Taddein perässä oli moni muukin seura Roman ohella, muun muassa Italian suurseurat Internazionale, Lazio ja Juventus sekä muutamat Englannin Valioliigan seurat olisivat olleet halukkaita saamaan brassilaiturin riveihinsä.


title: Rodrigo Taddei

text: Taddei tunnetaan hyvästä tekniikastaan ja erityisesti 18. lokakuuta 2006 Mestarien liigan ottelussa kreikkalaista Olympiakosia vastaan luomastaan uudesta harhautuksesta, joka kantaa nimeä "The Aurelio". Se on nimetty Roman apuvalmentajan, Aurelio Andreazzolin mukaan. Harhautuksessa Taddei siirtää painonsa vasemmalle jalalle ja pyöräyttää oikealla jalallaan pallon vasemman jalan takaa takaisin eteen. Kyseessä on vasta toinen jalkapalloilijan mukaan nimetty harhautus, ensimmäinen sitten Johan Cruijffin lanseeraaman "Cruijffin käännöksen".


title: Rodrigo Taddei

text: Taddei ei ole pelannut uransa aikana lainkaan A-maaotteluita. Vaikka hän on syntyperäinen brasilialainen, hän on saanut Italiassa asumiensa vuosien aikana myös Italian kansalaisuuden, joten hänellä on kutsun tullessa mahdollisuus valita Brasilian ja Italian välillä.


title: Murronkylä (Utajärvi)

text: Murronkylä on kylä Poikajoen varrella Utajärven kunnassa Pohjois-Pohjanmaalla. Kylä sijaitsee noin seitsemän kilometriä länsilounaaseen Utajärven keskustaajamasta.


title: Murronkylä (Utajärvi)

text: Kylässä sijaitseva Murron tila perustettiin 1700-luvulla ja tämä aloitti tuolloin Murronkylän asutuksen Poikajoen varrelle.


title: Murronkylä (Utajärvi)

text: Kaksi vierekkäin sijaitsevaa pihapiiriä Utajärven Poikajoen maisemassa. Pihapiirissä vanha aitta/puojirakennus ja muita uudempia talousrakennuksia. Rakennustyyli on muuttunut useiden muutostöiden seurauksena. Tilan rakennuksia paloi vuonna 1880. Uusi päärakennus rakennettiin omatekoisista tiilistä ja rakennukseen lisättiin myöhemmin puinen kuisti. Tilan pihapiirissä on ilmeisesti 1700-luvulta peräisin oleva kivinavetta, hirsinen savupirtti sekä puojeja. Nykyisin päärakennus on tyhjillään.


title: Murronkylä (Utajärvi)

text: Rakennukset maakunnallisesti arvokkaita ja pihapiirit muodostavat yhdessä maakunnallisesti merkittävän kokonaisuuden, jossa perinteistä rakennuskantaa.


title: Murronkylä (Utajärvi)

text: Murronkylästä ovat lähtöisin Aitamurron hiihtäjäveljekset Juho, Aapo ja Antti.


title: Murronkylä (Utajärvi)

text: Aitamurron tila on edelleen suvun omistuksessa.


title: Saulo Haarla

text: Saulo Ismaro Haarla (21. marraskuuta 1930 Helsinki – 4. lokakuuta 1971 Oulu) oli suomalainen näyttelijä ja teatterinjohtaja. Hänen vanhempansa olivat näyttelijä Tyyne Haarla ja kirjailija Lauri Haarla. Tehtailija Rafael Haarla oli hänen setänsä. Saulo Haarla oli naimisissa kolmesti: 1953–1960 Helena Saloniuksen, 1961–1965 Marjatta Kallion ja 1965–1971 Aune Lahdelman kanssa.


title: Saulo Haarla

text: Haarla valmistui Teatterikoulusta 1953 ja näytteli sen jälkeen Turun kaupunginteatterissa, Tampereen Teatterissa ja Tampereen Työväen Teatterissa. Hänen näyttämöroolejaan olivat muiden muassa Armand Jean Anouilh’n "Colombessa", Olavi "Daniel Hjortissa", Maximilian Walentin Chorellin näytelmässä "Kaksi sisarta" sekä kauppias Sumelius Jalmari Finnen "Maria Kristinassa". Haarla toimi Yleisradion teatteriosaston dramaturgina ja ohjaajana 1962–1965 ja sitten Intimiteatterin toisena johtajana ja ohjaajana. Hänen ohjauksiaan Radioteatterissa olivat muun muassa Friedrich von Schillerin "Rosvot", Leo Kalervon "Sadepäivän rapsodia" ja Hella Wuolijoen "Sahanpuruprinsessa". Työ Oulun kaupunginteatterin johtajana 1970–1971 jäi hänen viimeisekseen. Haarlan viimeinen ohjaustyö oli Ludvig Holbergin "Valtioviisas kannunvalaja".


title: Saulo Haarla

text: Saulo Haarla esiintyi vuosina 1951–1961 seitsemässä suomalaisessa elokuvassa. Hänen tunnetuimmat roolinsa olivat elokuvissa "Hilja maitotyttö" (1953) ja "Kaasua, komisario Palmu!" (1961). "Maitotytössä" Haarla esitti ylioppilaspoika Yrjöä ja jälkimmäisessä hulttioveljenpoikaa Kaarle Lankelaa. Haarla näytteli myös vänrikki Jalovaaraa Edvin Laineen elokuvassa "Tuntematon sotilas" (1955). Hän ohjasi vuosina 1966–1967 Tuntematon sotilas-radiokuunnelmaa. Vuodesta 1964 hän opetti mikrofonitekniikkaa Teatterikoulussa.


title: Saulo Haarla

text: Näyttelemisen ohessa Haarla harrasti urheilua ja valokuvausta. Hän oli mestaruustason käsipalloilija ja saavutti seuralleen Unionille Suomen mestaruuden 1957–1960 ja 1964.


title: Saulo Haarla

text: Haarla kärsi alkoholismista ja kuoli 4. lokakuuta 1971 vain 40-vuotiaana. Hänen lapsiaan Saloniuksen kanssa ovat muusikko Iro Haarla ja ympäristötaiteilija Teuri Haarla. Saulo Haarla on haudattu sukuhautaan Hietaniemeen.


title: Ísafjörður

text: Ísafjörður on Länsivuonojen alueen pääkaupunki Islannissa ja Ísafjarðarbærin kuntakeskus. Kaupungin väkiluku on noin 3 000. Siellä sijaitsee Ísafjörðuron lentoasema, josta on vakituiset lennot Reykjavíkiin. Pääelinkeino on kalastus. Kaupunki on Joensuun ystävyyskaupunki. Kaupungissa on syntynyt myös Ólafur Ragnar Grímsson, Islannin presidentti 1996-2016.


title: Ísafjörður

text: Kaupungin alueelle saapui asutusta 900-luvulla. Alueesta kehittyi hiljalleen merkittävä kauppapaikka, joka lopulta sai kunnallisoikeudet 1786. Kaupungiksi Ísafjörður tuli vuonna 1866. Ísafjörður oli itsenäinen kuntansa vuoteen 1996 saakka, jolloin se muodosti viiden muun kunnan kanssa nykyisen Ísafjarðarbærin kunnan.


title: Camerata

text: Camerata oli renessanssin aikaisessa Venetsiassa käytetty termi humanistien, muusikoiden, runoilijoiden ja intellektuaalien muodostamista ryhmistä. Cameratat vaikuttivat pääasiassa 1570- ja 1580-luvuilla kreivi Giovanni de' Bardin suojeluksessa. Ooppera-musiikki syntyi Venetsian cameratonjen piirissä.


title: Raivoisa Roland

text: Raivoisa Roland () on Ludovico Arioston kirjoittama ritarirunoelma, jonka ensimmäinen versio ilmestyi vuonna 1516. Se on itsenäinen jatko-osa Matteo Maria Boiardon teokselle "Rakastunut Roland" (Orlando Innamorato). Molemmat runoelmat on kirjoitettu "ottava rima" -säkeillä ja ne kertovat ritari Rolandin seikkailuista. Lopullinen versio teoksesta ilmestyi vuonna 1532, ja se käsittää 46 laulua ja 38 736 säettä. Barokkiaikana teoksen pohjalta sävellettiin useita oopperoita, kuuluisimpina Antonio Vivaldin ja Georg Friedrich Händelin teokset.


title: Raivoisa Roland

text: Yrjö Jylhä on suomentanut teoksesta katkelman teokseen "Italian kirjallisuuden kultainen kirja" (WSOY, 1945, toimittanut Tyyni Tuulio).


title: Raivoisa Roland

text: Boiardon Rakastunut Roland kertoo ritari Rolandista ja neito Angelicasta, jotka juovat metsässä taikalähteiden vettä. Se, joka juo taikalähteestä, rakastuu siihen jonka ensimmäisenä kohtaa.


title: Raivoisa Roland

text: Raivoisan Rolandin alussa Angelica on paennut ahdistelijaa, Rinaldo juo taikavettä ja taistelee ahdistelijan kanssa. Rinaldon serkku Orlando rakastuu myös Angelicaan, mutta Angelica valitseekin toisen miehen. Mustasukkaisuudesta raivostunut Roland riehuu taistelutantereilla niin kristittyjä kuin pakanoita vastaan.


title: Intermedio

text: Intermedio () oli eräs Italian renessanssin musiikin muoto, joka käsitti lyhyitä esityksiä. Intermedioita esitettiin lähinnä puhedraamojen väliajoilla. Intermedio oli eräs keskeinen oopperan edelläkävijä.


title: Intermedio

text: Intermedioita kirjoitettiin ja esitettiin 1400-luvun loppupuolelta 1600-luvulle saakka. Huippunsa tämä musiikin taidemuoto saavutti kuitenkin 1500-luvun lopulla. Noin vuoden 1600 jälkeen tämä muoto yhdistyi oopperaan. Yleisesti intermedioita esitettiin kuitenkin enimmäkseen ei-musiikillisten näytelmien yhteydessä, etenkin akateemisissa yhteyksissä. Muoto sai myös sijansa oopperassa näytösten välissä.


title: Cindy Crawford

text: Cynthia Ann ”Cindy” Crawford (s. 20. helmikuuta 1966 DeKalb, Illinois) on yhdysvaltalainen malli ja näyttelijä.


title: Cindy Crawford

text: Crawfordista tuli malli 15-vuotiaana. Crawford nousi maailmanlaajuisesti tunnetuksi malliksi 1990-luvulla. Hän sai myös rooleja elokuvista ja televisiosarjoista. Hän on esiintynyt esimerkiksi useissa MTV:n ohjelmissa ja hänen kuvansa on ollut yli 600 lehden kannessa. Vuonna 1995 Forbes listasi Crawfordin maailman parhaiten palkatuksi malliksi. Hänet on vuonna 2004 listattu maailman sadan kautta aikain kauneimman naisen listalle.


title: Cindy Crawford

text: Crawford oli avioliitossa Richard Geren kanssa vuosina 1991–1995. Hänellä on nykyisen miehensä Rande Gerberin kanssa kaksi lasta, poika Presley Walker Gerber (s. 1999) ja tytär Kaia Jordan Gerber (s. 2001), joka on toiminut mallina IMG-mallitoimistossa.


title: Palveluoperaatio Saapas

text: Saapas on Suomen evankelis-luterilaisen kirkon palveluoperaatio, jonka tarjoama apu on suunnattu alle 18-vuotiaille. Se on nuoriso- ja erityisnuorisotyöhön liittyvää auttamis- ja sielunhoitotyötä, joka kohdistuu lapsiin ja nuoriin. Työskentely tapahtuu nuorten kokoontumispaikoissa viikonloppuisin ja erilaisten nuorten suurkokoontumisten yhteydessä. Palveluoperaatio Saapas on myös rekisteröity merkki, jota saavat käyttää vain seurakunnat, joille on myönnetty siihen lupa.


title: Palveluoperaatio Saapas

text: Varsinainen Saappaan historia juontaa 11.-13.8.1972 Keimolan moottoriradalla järjestettyyn suureen pop-tapahtumaan, Keimola-Rockiin. Tapahtumassa oli huomattava määrä kävijöitä. Joukko Helsingin ja Vantaan seurakuntien työntekijöitä ennakoi, että alueella tulee olemaan ongelmia alkoholin ja huumeiden käytön suhteen. Ennakointi osoittautui oikeaksi ja tästä alkoi seurakuntien festivaalitoiminta, joka laajeni nopeasti Helsingin lisäksi Turkuun, Tampereelle ja Jyväskylään. Vuonna 1975 toiminnasta alettiin käyttää nimeä Operaatio Saapas.


title: Palveluoperaatio Saapas

text:
Aluksi toiminta oli vain kesäisin festivaaleilla tapahtuvaa, mutta 1980-luvun taitteessa ymmärrettiin, ettei ole mielekästä kouluttaa vapaaehtoisia vain kesän festivaaleja varten, vaan koulutettua ryhmää voidaan käyttää ympärivuotisesti erityisnuorisotyön eri tehtävissä. Tämä huomattiin myös toiminnan jatkuvuuden erääksi tärkeäksi edellytykseksi. Enää ei tarvinnut perustaa ja kouluttaa ryhmää vain muutamaa tapahtumaa varten. Aikuisten, koulutettujen saapaslaisten ryhmä oli valmis ottamaan vastuuta pitkäjännitteisemmästä nuorisotyöstä. 1980-luvun puolivälissä vapaaehtoisia Saapas-
ryhmiä oli jo noin kolmekymmentä. Tämän kehityksen myötä toimintaa alettiin kutsua nimellä Palveluoperaatio Saapas.


title: Palveluoperaatio Saapas

text:
Palveluoperaatio Saappaan tavoitteena on tarjota matalan kynnyksen apua siellä, missä nuoret itse aikaansa viettävät. Etsivän työn peruslähtökohtiin kuuluu, ettei odoteta apua tarvitsevien itse hakevan apua vaan, apua on tarjolla apua tarvitsevan ”omalla reviirillä”. Avun tarpeessa oleva itse määrittelee avun tarpeensa sekä halukkuutensa vastaan ottaa apua. Etsivä työ ei siis ole menetelmänä kontrolloivaa työtä vaan erityisryhmiin kohdistuvaa sosiaalista auttamista. Nuorten kohdalla lastensuojelukysymykset ja muut alaikäisyyteen liittyvät juridiset näkökulmat ovat silti läsnä, eikä niitä voida toiminnassa ohittaa.
Palveluoperaatio Saappaan auttamiskeinoina on keskusteluavun tarjoaminen, kannustaminen vastuun kantamiseen omasta itsestä, ohjaus, fyysinen ensiapu ja kuljetusmahdollisuus. Monilla ryhmillä on tarjota myös lepopaikka, jossa nuori voi viipyä tarkoituksen mukaisen ajan.


title: Palveluoperaatio Saapas

text: Suuremmilla paikkakunnilla Saapas päivystää säännöllisesti perjantai-iltaisin, pienemmillä tarvittaessa ja erilaisten tapahtumien yhteydessä. Festivaalipäivystykset poikkeavat suuresti kadulla tapahtuvista päivystyksistä. Festivaalipäivystyksissä korostuu haittojen minimointi kun taas katupäivystyksessä korostuu työn pitkäjänteisyys ja etsivän työn tavoitteet.


title: Palveluoperaatio Saapas

text: Palveluoperaatio Saappaan toiminta perustuu vapaaehtoisuuteen, luottamukseen, avoimuuteen, jokamiehen oikeuksiin ja kansalaisvelvollisuuksiin. Vapaaehtoisten tulee sitoutua toiminnan periaatteisiin ja noudattaa voimassa olevia salassapitosäännöksiä. Palveluoperaatio Saappaan vapaaehtoiskoulutuksen järjestävät paikalliset Saapasryhmät.


title: Palveluoperaatio Saapas

text: Palveluoperaatio Saapas on kirkon työtä ja vapaaehtoinen toimii aina osana seurakunnan organisaatiota. Palveluoperaatio Saappaan hengellinen ulottuvuus on palvelussa (diakonia) ei julistuksessa. Vapaaehtoisuus ei vaadi omaa hengellistä sitoutumista, mutta vapaaehtoisella tulee olla valmiuksia keskustella nuorten kanssa, nuorten tehdessä aloitteen, myös hengellisistä kysymyksistä. Saapas ei tee lähetystyötä, mutta tunnustaa kaikkine osa-alueineen olevansa osa evankelis-luterilaisen kirkon työtä ja perustehtävää.


title: Saint

text:
Saint on yhdysvaltalainen kristillinen heavy metal -yhtye, joka perustettiin vuonna 1980 Salemissa, Oregonissa. Yhtye oli aktiivinen vuosina 1980–1989, julkaisten ensimmäisen albuminsa "Warriors of the Son" vuonna 1984. Huolimatta siitä, että heitä luonnehditaan kristilliseksi yhtyeeksi, Saint tunnetaan parhaiten sanoitustensa negatiivisuudesta. Tyypillisiä ryhmän sanoitusteemoja heidän varhaisella tuotannollaan ovat helvetti, pahuus ja apokalyptiset teemat kuten lopun ajat.
Saintin musiikkityyli on perinteistä heavy metalia. Yhtye luokitellaan usein kristilliseksi metalliksi ja heitä verrataan laajasti Judas Priestiin lähinnä sen vuoksi, että laulaja Josh Kramerin ääni muistuttaa Rob Halfordin tyyliä. Yhtyeen menestyksekkäin albumi oli vuoden 1986 "Time's End". Tyylillisesti samankaltainen "Too Late for Living" julkaistiin vuonna 1988. Seuraavana vuonna yhtye hajosi.


title: Saint

text: Vuosikymmentä myöhemmin vuonna 1999 uusittu kokoonpano ilman laulaja Krameria julkaisi albumin "The Perfect Life", joka poikkesi Saintin varhaisesta tuotannosta merkittävästi. Albumia nimitettiin vaíhtoehtoisesti garage rockiksi tai yksinkertaisesti radioystävälliseksi hard rockiksi.


title: Saint

text: Vuonna 2004 Richard Lych sai suostuteltua Kramerin takaisin kokoonpanoon. Yhtye julkaisi albumin "In the Battle", joka palasi Saintin klassisten vuosien perinteisempään heavy metal -tyyliin. Samalla linjalla jatkoivat vuoden 2006 "The Mark", vuoden 2008 "Crime Sceme Earth" ja vuoden 2010 "Hellblade".


title: Jean-Joseph Vadé

text: Jean-Joseph Vadé (18. tammikuuta 1720 — 4. heinäkuuta 1757 Pariisi) oli ranskalainen säveltäjä, libretisti ja dramaturgi. Vadé sävelsi lukuisia marsseja, vaudevillejä ja oopperoita.


title: Alexander Monsigny

text: Pierre Alexander Monsigny (1729 St. Omer – 1817 Pariisi) oli ranskalainen oopperasäveltäjä. Monsigny oli ranskalaisen koomisen oopperan, opéra comiquen edelläkävijöitä.


title: Marvel vs. Capcom 2: New Age of Heroes

text: Marvel vs. Capcom 2: New Age of Heroes Capcomin kehittämä "Marvel vs. Capcom" -tappelupelisarjan neljäs osa. Pelin taistelujärjestelmää muutettiin käyttäjäystävällisemmäksi ja combot olivat helpompia kuin aiemmin. Peli julkaistiin Sega Dreamcastille, PlayStation 2:lle ja Xboxille. Peli ilmestyi myöhemmin myös ladattavaksi PlayStation Networkiinn ja Xbox Live Arcadeen.


title: Marvel vs. Capcom 2: New Age of Heroes

text: "Marvel vs. Capcom 2" on yksi menestyksekkäimmistä pelihallien tappelupeleistä 1990-luvun alun jälkeen, jolloin "Street Fighter II" ja "Mortal Kombat" julkaistiin.


title: Nicholas Lanier

text: Nicholas Lanier (myös Lanière kastettu 10. syyskuuta 1588 Rouen, Ranska – 24. helmikuuta 1666 Greenwich, Lontoo) oli englantilainen säveltäjä, laulaja, luutisti ja taidemaalari. Lanier tuli ranskalaisesta taiteilijasuvusta, joka asettautui Englantiin 1600-luvun puolivälissä. Lanier toimi useissa tehtävissä Englannin hovin hovimuusikkona.


title: Nicholas Lanier

text: Lanier käytti naamionäytelmässään "Lovers Made Men" ("Rakastajista miehiä", 1617) uutta italialaista resitatiivi-laulutyyliä tiettävästi ensimmäisen englantilaisena.


title: Pelastusooppera

text: Pelastusooppera on Ranskan vallankumouksen jälkeen syntynyt oopperan laji, jossa sankari pelastuu, yleensä viime hetkellä, kuolemalta tai muulta hirveltä kohtalolta tyrannin kynsistä. Pelastusoopperat esittelevät pääasiassa uskollisuuden tai urhoollisuden kaltaisia moraalisia hyveitä.


title: Pelastusooppera

text: Tunnetuin lajityypin edustaja on Ludwig van Beethovenin ainoaksi jäänyt ooppera "Fidelio" (1814).


title: Jean-Nicolas Bouilly

text: Jean-Nicolas Bouilly (24. tammikuuta 1763 Joué-lès-Tours – 14. huhtikuuta 1842 Pariisi) oli ranskalainen näytelmäkirjailija, libretisti ja Ranskan vallankumouksen poliitikkoja. Bouilly näytelmä "Leonore" (1798) sävellettiin oopperaksi lukuisia kertoja, joista tunnetuin on Ludwig van Beethovenin "Fidelio" (1814).


title: Mekatroniikka

text: Mekatroniikka on melko uusi tieteenala, jossa yhdistyvät mekaaniset laitteet, konetekniikka; esimerkiksi hydrauliikka ja pneumatiikka, sekä sähkötekniikka/elektroniikka. Mekatroniikka syntyi 1980-luvulla servo-ohjausten ja teollisuusrobottien kehittyessä. Elektroniikan koon pienentyessä tuli mahdolliseksi hajauttaa ohjaustekniikan älykkyyttä komponenttitasolle, jolloin ohjaustekniikka ja konetekniset ratkaisut tulivat kiinteämmin yhdeksi paketiksi. Robotiikka on mekatroniikan osa, joka keskittyy pelkästään robottien mekaniikkaan, ohjaustekniikkaan ja käyttösovelluksiin. Mekatroniikkaan luetaan usein sisältyviksi myös älykkäät anturit, joissa on mukana mikroprosessoreita mittaustiedon analysoimiseksi ja kommunikoimiseksi ulkopuolisten laitteiden kanssa.


title: Mekatroniikka

text: Esimerkkejä mekatronisista laitteista:


title: Pierre Gaveaux

text: Pierre Gaveaux (1761 Béziers – 1825 Pariisi) oli ranskalainen säveltäjä. Hän aloitti uransa kirkkolaulajana Bordeaux'ssa. Hän sävelsi kaiken kaikkiaan 35 oopperaa, jotka tunnetaan luonnollisen yksinkertaisista melodioista ja dramaattisesta tyylistä. Tunnetuimpiin teoksiin kuuluva "Léonore, ou L'amor conjugal" ("Leonore, eli aviollinen rakkaus", 1799) perustuu samaan näytelmään kuin myöhempi Ludwig van Beethovenin ooppera "Fidelio" (1814).


title: Jacques Fromental Halévy

text: Jacques-François-Fromental-Élie Halévy (27. toukokuuta 1799 Pariisi – 17. maaliskuuta 1862 Nizza) oli ranskalainen säveltäjä ja Giacomo Meyerbeerin aikalainen.


title: Jacques Fromental Halévy

text: Hän syntyi saksalaisperäiseen juutalaisperheeseen ja opiskeli konservatoriossa muun muassa Cherubinin johdolla. Hän toimi myöhemmin vuosina 1830–1845 Pariisin oopperan kuoromestarina.


title: Jacques Fromental Halévy

text: Halévy toimi vuodesta 1833 Pariisin konservatorion professorina ja opetti siellä sävellystä 1840 alkaen. Hänen oppilaitaan olivat muun muassa Charles Gounod, Georges Bizet ja Camille Saint-Saëns.


title: Jacques Fromental Halévy

text: Halévy sävelsi lukuisia "grand opéroita", joista tunnetuimpia on "La Juive" ("Juutalaisnainen", 1835).


title: Maneto

text: Maneto on eteläespanjalainen metsästyskoira. Se on läheistä sukua andalusianpodencolle, mutta on kuitenkin tätä selvästi matalaraajaisempi. Sen pitkulainen ruumiinrakenne tuo mieleen lähinnä mäyräkoiran. Pää on kuitenkin selvästi samanlainen kuin muillakin podencoilla. Espanjan kennelliitto on hyväksynyt sen, mutta muualla päin maailmaa sitä ei tunnusteta virallisesti.


title: Diiva

text: Diiva (< ) on juhlittu ja palvottu tähtilaulajatar tai -näyttelijätär esimerkiksi oopperassa. Diivaksi voidaan kutsua myös ketä tahansa suurieleisesti oikuttelevaa, teeskentelevää ihmistä.


title: Estado Novo

text: Estado Novo () oli Portugalin konservatiivinen ja autoritaarinen hallintojärjestelmä, joka perustettiin vuonna 1933. Tämä hallitusjärjestelmä seurasi ensimmäisen tasavallan vallankaappauksella 28. toukokuuta 1926 lopettanutta sotilashallitusta. "Estado Novo"n pääkehittelijä oli Portugalia vuosina 1932–1968 johtanut António de Oliveira Salazar. Estado Novon päätti 16. toukokuuta 1974 tehty sotilasvallankaappaus eli Neilikkavallankumous.


title: Estado Novo

text: Hallinto oli tyypillinen aikansa eurooppalainen järjestelmä, joka yhdisti konservatiivisuutta, korporativismia, katolisuutta, kansallismielisyyttä ja fasismia. Estado Novo ei kuitenkaan autoritaarisuudessaan yltänyt aikansa radikaaleimpien järjestelmien, kuten Italian ja Saksan tasolle. Se omaksui fasistiset piirteet ja tunnukset lähinnä pintapuolisesti, jotta se olisi vaimentanut keski- ja alaluokista lähtöisin olevat radikaalimmat aatteet ja yhteiskunnalliset vaatimukset. Estado Novon juuret olivat kirkon ja yhteiskunnan ylempien luokkien aatteissa toteuttaa voimakas ja yhteiskuntajärjestyksen takaava konservatiivinen valtio. António Salazar oli katolinen traditionalisti, jonka mukaan valtion oli tarpeellista säädellä voimakkaasti modernisoituvaa taloutta. Tämä oli tarpeen, jotta yhteiskunnassa säilyisi maaseudun perinteiset katoliset arvot. Uuden valtion keskeinen toimija ja ylläpitäjä oli Portugalin salainen poliisi "Polícia Internacional e de Defesa do Estado", (PIDE). Toisinajattelijat vangittiin, joista merkittävimmät karkotettiin Afrikan rannikon saarille, kuten Kap Verdelle.


title: Estado Novo

text: Estado Novo vahvisti portugalilaisen yhteiskunnan isänmaallisia ja katolisia arvoja. Koulutusjärjestelmässä korostettiin Portugalin kansakunnan ja sen merentakaisten siirtomaiden ("Ultramar") merkitystä. Järjestelmän mottoon "Deus, Pátria e Familia" ("Jumala, Isänmaa ja Perhe") kiteytyivät Estado Novon tärkeimmät aatteet. Kansainvälinen yhteisö alkoi suhtautua kielteisesti Portugalin poliittiseen järjestelmään toisen maailmansodan jälkeen vuodesta 1945 lähtien, kun enemmistö Euroopan autoritaarisista ja korporatiivisista hallinnoista oli kaatunut.


title: Estado Novo

text: Estado Novoon ei kuitenkaan ulkomailta kohdistunut suurta painetta ja se sai olla rauhassa generalissimo Francisco Francon johtaman saman henkisen Espanjan kainalossa. Salazarin ja Francon välit eivät olleet mitä parhaimmat, mutta silti Salazar oli tukenut Espanjan sisällissodassa Francon johtamia kansallisten joukkoja. Sodan jälkeen Portugalin asema yhdessä Espanjan kanssa oli parempi, koska Salazar oli suunnitellut ja allekirjoittanut Francon kanssa "Ibeerien puolueettomuussopimuksen" toisessa maailmansodassa puolueettomaksi jäämisestä. Näin ollen puolueeton Portugali liittyi NATO:on sen perustamisvuonna 1949.


title: Estado Novo

text: Estado Novo oli voimakkaasti kommunismin vastainen, mutta Salazar ei silti suostunut allekirjoittamaan antikomintern-sopimusta vuonna 1938. Toisin kuin Espanja, joka allekirjoitti sopimuksen vuonna 1941. Estado Novo pyrki tukahduttamaan kommunistisen toiminnan täysin ja Portugalin kommunistinen puolue jäikin kovien vastatoimien kohteeksi. Samoin joutuivat mm. liberaalit, anarkistit ja tasavaltalaiset. Koska ainoa sallittu puolue oli Kansallinen liitto ("União Nacional"), siihen kuului laaja kirjo eri aatesuuntien edustajia, kuten eri oikeistopoliitikkoja, kansallismielisiä, monarkisteja, fasisteja sekä korporatismin ja kapitalismin kannattajia.


title: Estado Novo

text: Estado Novossa oli puolisotilaallinen järjestö "Legião Nacional" ("Kansallislegioona"), jolla oli yhtenäistä muiden eurooppalaisten vastaavien järjestöjen, kuten mustapaitojen kanssa. Partiopojat korvasi nuorisojärjestö "Mocidade Portuguesa" ("Portugalin nuoriso"). Nämä järjestöt olivat sotilaallisen järjestyksen mukaisia ja ne olivat valtion voimakkaasti tukemia.


title: Estado Novo

text: 1940-1950-luvuilla Portugalin talous kasvoi voimakkaasti, koska sodan runtelema ja jälleenrakentava Eurooppa tarvitsi raaka-aineita. Salazar oli onnistunut järjestämään talouden kuntoon 1910–1926 hallinneen kaoottisen ensimmäisen tasavallan jäljiltä. Aivan uusi tiejärjestelmä sekä siltoja rakennettiin.


title: Estado Novo

text: Estado Novo perui ensimmäisen tasavallan koulutusuudistukset. Vaikka Lissaboniin perustettiin uusi teknillinen yliopisto 1930, muun koulutuksen kehitys jäi kolmeksi vuosikymmeneksi. Ammattikoulutusta ei juuri järjestetty. Vasta 1960-luvun puolivälissä joka paikkakunnalle järjestettiin peruskoulutus 6–12-vuotiaille. Peruskoulun jälkeistä jatkokoulutusta ei suosittu, vaan vain pienelle vähemmistölle annettiin siihen oikeus ja mahdollisuus. Salazarin mukaan liiallinen koulutus vieraannuttaisi kansalaiset perinteisistä arvoista ja altistaisi nämä valtiolle vihamielisille aatteille. Tämä pieni jatkokoulutettu vähemmistö taas solmi tiukat siteet järjestelmään eli Estado Novoon. Koulutusjärjestelmän heikkoudella oli pitkäkantoiset vaikutukset Portugalin talouteen. Maaseutu taantui uusfeodalismiin ja elinkeinoelämä ja koulutus olivat Länsi-Euroopan heikoimpia. Vielä 2003 kuutisen prosenttia portugalilaisista oli lukutaidottomia, naisista 8,7 %


title: Estado Novo

text: Myös tasavaltalaishallinnon vuoden 1910 perustuslain tasaveroisuudesta lain edessä, siviiliavioliitosta ja tasa-arvosta peräännyttiin. Vuoden 1933 perustuslaki määräsi kaikki tasavertaisiksi lain edessä, paitsi naiset, johtuen heidän erilaisesta luonteestaan ja perheen edun vuoksi. Vuoden 1940 konkordaatti valtion ja katolisen kirkon välillä antoi kirkossa solmituille avioliitoille lain suojan ja kielsi kirkossa solmituilta liitoilta avioeron. Toisen asteen koulutuksen saaneet naiset saivat kuitenkin äänestää, miehiltä vaadittiin vain luku- ja kirjoitustaito. Naiset olivat täysin aviomiehensä päätösvallan alaisina. Vasta vuonna 1969 naimisissa olevat naiset saivat oikeuden saada passi ja matkustaa Portugalista ilman miehensä lupaa.


title: Estado Novo

text: Koska Portugalin talouskasvu oli ollut riippuvainen jälleenrakentavan Euroopan tarpeista, sen talous taantui ja kääntyi laskuun Euroopan päästyä jaloilleen 1960-luvulla. Kansallisen unionin eräiden osien toiveista huolimatta Portugalissa ei haluttu lähteä Espanjan mallin mukaisiin talouden liberalisoimistoimiin, koska voimakas teollistaminen olisi synnyttänyt työväenluokkaa, jonka pelättiin vahvistavan kommunistisia ja muita vasemmistolaisia liikkeitä. Estado Novon virallinen talousjärjestelmä oli korporativismi.


title: Estado Novo

text: Vuonna 1962 syntyi nk. "Akateeminen kriisi" ("Crise Académica"), jonka aikana useita opiskelijajärjestöjä lakkautettiin ja niiden toimintaa vaikeutettiin. Näiden järjestöjen joukossa lakkautettiin merkittävä "Portugalin opiskelijoiden kansallinen neuvosto", jonka jäsenistä suurin osa oli kommunistisia militantteja. Kaikki lakkautetut opiskelijajärjestöt olivat vasemmistolaisesti värittyneitä tai niiden jäsenkunnissa oli paljon vasemmistolaisia.


title: Estado Novo

text: Kriisi huipentui 23. maaliskuuta Portugalin kommunistisen puolueen tuella järjestettyyn opiskelijoiden suurmielenosoitukseen Lissabonissa. Poliisi murskasi mielenosoituksen voimakkaasti ja useita opiskelijoita loukkaantui. Tämän jälkeen opiskelijat aloittivat lakon, josta tuli myöhemmin hallinnon vastaisen taistelun tunnus. Neilikkavallankumouksen jälkeen kyseisestä tapahtuman vuosipäivästä tuli "kansallinen opiskelijoiden päivä".


title: Estado Novo

text: Syvä taloudellinen taantuma pakotti tuhannet portugalilaiset siirtymään muihin maihin etsimään parempia taloudellisia ja yhteiskunnallisia oloja. 15 vuodessa miljoona portugalilaista siirtyi Ranskaan, toinen miljoona Yhdysvaltoihin sekä satoja tuhansia siirtyi Saksaan, Sveitsiin, Isoon-Britanniaan, Luxemburgiin, Venezuelaan ja Brasiliaan. Samoin nykyisen Portugalin toinen valtapuolue Sosialistinen puolue perustettiin maanpaossa.


title: Estado Novo

text: Estado Novon kaatuminen alkoi 1960-luvun poikkeuksellisista hallinnon vastaisista opiskelijailmauksista ja samoihin aikoihin sijoittuvista siirtomaiden kansallisista vapaustaisteluista. Kaiken pohjana oli merkittävänä syynä 1960-luvun alun taloudellinen taantuma. Portugalin siirtomaiden Angolan, Mosambikin ja Guinean vapautusliikkeitä tukivat Neuvostoliitto sekä Yhdysvallat lopettaakseen vanhat siirtomaavallat saaden näin suurempaa vaikutusta vastaitsenäistyvissä valtioissa.


title: Estado Novo

text: Portugalin siirtomaasodat söivät valtion muutenkin kehnoa taloutta, niillä ei ollut kansan tukea ja ne olivat verisiä. Samoin sodat olivat taakkana valtion ideologialle ja toisin päin. Portugali menestyi aluksi erikoisjoukoillaan ja modernilla teknologiallaan, mutta lopulta sodat kääntyivät verisen kuluttaviksi vapautusliikkeiden saamien ulkomaalaisten varustetuen ansiosta. Tilanne paheni entisestään, kun hallinnon voimahahmo ja Estado Novon kärkihahmo kuoli 1970. Salazarin lähin mies ja tukija Marcelo Caetano yritti demokratisoida maata yrittäen samalla säilyttää Estado Novon. Kauan jatkunut tulehtunut kriisitilanne päättyi sotilaiden vasemmistomieliseen vallankaappaukseen 1974.


title: Sturm und Drang

text: Sturm und Drang () oli saksalaisessa kirjallisuus- ja musiikkimaailmassa noin vuosina 1767–1785 vaikuttanut suuntaus, jossa painotettiin yksilöiden tunne-elämän voimakasta esittämistä. Suuntauksen nimi on peräisin Friedrich Maximilian von Klingerin näytelmästä "Sturm und Drang". Keskeisimpiä vaikuttajia suuntauksessa olivat Johann Wolfgang von Goethe ja Friedrich Schiller.


title: Sturm und Drang

text: Keskeisimmät kirjalliset paikkakunnat olivat Straßburg, Göttingen ja Frankfurt am Main. Monille kirjailijoille, ennen kaikkea Goethelle ja Schillerille, Sturm und Drang oli vain yksi kausi heidän tuotannossaan ja elämässään. Keskeisimpiin kirjailijoihin ja heidän teoksiinsa kuuluivat:


title: Tanskan kuningaskunta

text: Tanskan kuningaskunta () tai Tanskan valtakunta on kolmesta autonomisesta osasta koostuva perustuslaillinen monarkia. Tanskan valtakuntaan kuuluvat Tanska, Färsaaret ja Grönlanti. Alueen hallinnollinen keskus sijaitsee Tanskassa. Osien suhteet on määritetty dokumentissa nimeltä "Rigsfællesskabet". Kolmesta alueesta vain Tanska kuuluu Euroopan unioniin.


title: Tanskan kuningaskunta

text: Kuningaskunnan lainsäädännöllisenä elimenä toimii Folketinget, joka koostuu 179 jäsenestä. Pääosa kansanedustajista valitaan Tanskasta, Grönlannilla ja Färsaarilla on kummallakin kaksi edustajaa. Parlamenttivaalit järjestetään joka neljäs vuosi, mutta pääministeri voi halutessaan määrätä uudet vaalit.


title: Tanskan kuningaskunta

text: 700-luvulta 1000-luvulle viikingit löysivät ja asuttivat Shetland-, Orkney- ja Färsaaret sekä Islannin ja Grönlannin. Lisäksi he yrittivät asuttaa Vinlandia. Viikingit valtasivat osia Englannista, Irlannista ja Normandiasta. He myös perustivat Kiovan Venäjän. Viikingit kävivät kauppaa Grönlannista Konstantinopoliin ulottuvalla alueella. Tanska-Norja muodostettiin vuonna 1536 ja se hallitsi vuonna 1814 solmittuun Kielin sopimukseen saakka.


title: Tanskan kuningaskunta

text: Islanti sai autonomian vuonna 1874 ja itsenäistyi vuonna 1918. Tanskan kuningas säilyi kuitenkin Islannin hallitsijana vuoteen 1944 saakka, jolloin Islannista tuli tasavalta. Tanskan kuningaskunta liittyi Euroopan talousyhteisöön (nyk. Euroopan unioni), ilman Färsaaria, vuonna 1973. Grönlanti erosi EEC:stä vuonna 1985. Grönlannissa järjestettiin kansanäänestys itsehallinnosta vuonna 2008 ja maa harkitsee itsenäistymistä, jos alueelta löydetään riittävästi luonnonvaroja valtion menojen turvaamiseksi.


title: David Blaine

text: David Blaine (David Blaine White, s. 4. huhtikuuta 1973 Brooklyn, New York City, Yhdysvallat) on yhdysvaltalainen illusionisti ja stuntman. Hän on tullut kuuluisaksi esiintyvänä taikurina.Jotkin näistä tempuista ovat toiset taikurit kyenneet toistamaan illuusioina, kuten jääkuution sisällä oleminen ja hengityksen pidätys -temput.


title: Bloodgood

text: Bloodgood on yhdysvaltalainen, Seattlessa, Washingtonista kotoisin oleva kristillinen metalliyhtye. Yhtye perustettiin 1984 ja vuonna 1988 se oli yksi neljästä suurimmasta kristillisestä metalliyhtyeestä (pois lukien valtavirran menestyjän Stryperin) Barren Crossin, Whitecrossin ja Leviticuksen ohella.


title: Bloodgood

text:
Kysyttäessä Stryperin vaikutuksesta yhtyeeseen, Michael Bloodgood sanoi haastattelijalle, että yhtye perustettiin ennen kuin Stryper tuli tunnetuksi eikä vaikuttanut musiikkiin koska soitti eri metallityyliä. Bloodgood sanoi Stryperin kuitenkin vaikuttaneen asenteeseen, että "vararikon pelossakin on uskallettava esiintyä". Bloodgood tuli tunnetuksi lavaesityksistään omillaan, ja sen asenne ja kuvasto saivat yhtyeen vaikeuksiin kristillisen oikeiston kanssa. Vuonna 1998 kristillisen musiikin kriitikko Brian Quincy Newcomb kirjoitti, että "Bloodgoodin evankeliointityö ja musiikki olivat elintärkeitä askeleita kristillisen rockin kypsymisessä."
Bloodgood perustettiin vuonna 1985, ja yhtyeen johtohahmo oli Michael Bloodgood, joka oli aiemmin ollut aktiivinen musiikkipiireissä. Ennen Bloodgoodia Michael vaikutti paikallisessa yhtyeessä, jota hän kuvaili "suoraviivaiseksi perusrockiksi." Kyseinen yhtye hajosi vuoden 1984 puolivälissä, Michael Bloodgood kertoi saaneensa kutsumuksen perustaa kristillinen metalliyhtye. Seattlen alue tunnettiin tuolloin yhtyeistä kuten TKO, Queensrÿche ja Metal Church, mutta Bloodgood kertoi kokevansa tehtäväkseen julistaa Kristusta yleisölle ja että yhtye oli luonnollinen tapa toteuttaa sitä.


title: Bloodgood

text: Vuonna 1985 Bloodgood julkaisi vuonna 1985 demon "Metal Missionaries", jota myytiin 5000 kappaletta konserteissa. Vuonna 1986 julkaistiin yhtyeen nimialbumi, jonka tuotti Darrell Mansfield. Vaikka Bloodgood oli visuaalisesti samanlainen kuin muut aikansa metalliyhtyeet, yhtye erottui kolmelta osalta: Les Carlsenin laululla, Michael Bloodgoodin kappalesävellyksillä ja kitaristi David Zaffiron tekniikoilla. Yhtyeen soundi muistutti monin tavoin 1980-luvun johtavia glam metal -yhtyeitä, mutta sanoitukset olivat kristillisiä. Aiheisiin kuuluivat Harmageddonin taistelu, toivo ja voitto Kristuksessa ja armo Jumalan yhteydessä elämisessä sekä vahva Raamatullinen yhteys kauttaaltaan.


title: Bloodgood

text: Bloodgood teki ensimmäisen laajan Yhdysvaltojen kiertueensa vuonna 1987. Kiertueella kristillisen oikeiston ryhmät prostestoivat yhtyettä. Bloodgood oli suositumpi Euroopassa kuin Yhdysvalloissa ja yhtye kiersi Yhdistynyttä kuningaskuntaa vuonna 1988. Tällä kiertueella vokalisti Les Carlsen esitti Pontius Pilatusta kappaleen "Crucify" aikana sekä väkivaltaisesti Kristuksen ristiinnaulitsemisen. Carlsen perusteli teatraalisuutta siten, että "metallimusiikki itsessään vaikutti visuaalisuuteen ja draamaan... ne tulevat luonnostaan musiikista, jota sävellämme".


title: Bloodgood

text: Viiden studioalbumin, runsaan kiistanalaisuuden ja rajallisen menestyksen jälkeen Bloodgood hajosi vuonna 1994. Vuonna 2002 yhtye osoitti aktiivisuuden merkkejä ja palasi yhteen loppuvuonna 2006. Vuonna 2007 Bloodgood on työskennellyt Stryper-yhtyeen Oz Foxin kanssa uudessa kokoonpanossaan. Basisti Michael Bloodgood julkaisi verrattain rauhallisen ylistys-CD:n vuonna 2008 nimellä Michael Bloodgood and Friends mukanaan Les Carlsen ja Mark Welling. Albumin nimi on "The Cross Changes Everything".


title: Bloodgood

text: Vuonna 2010 Bloodgood otettiin Christian Music Hall of Fameen http://www.hallmuseum.com/


title: Bloodgood

text: Vuonna 2010 HM-lehti sijoitti Detonation-albumin 23. sijalle 100 kaikkien aikojen parasta kristillistä rockalbumia -listallaan perusteenaan, että albumilla on "aika omaperäinen metallisoundi. Unohtumattomiin kappaleisiin kuuluvat 'Crucify' ja 'Messiah', mutta evankelinen kiihko kohtaa metallin kappaleella 'Self-Destruction' ja balladilla 'Alone in Suicide'. Elokuussa 2010 Heaven's Metal -fanzinessa albumi sijoitettiin kahdeksanneksi 100 kaikkien aikojen parasta kristillistä metallialbumia -listalla.


title: Artaserse

text: Artaserse on Pietro Metastasion oopperalibretto, jonka sävelsi ensi kertaa Leonardo Vinci Roomassa 4. helmikuuta 1730 ollutta ensi-iltaa varten. Myöhemmin Artasersen sävelsivät muun muassa Hasse 1730 Venetsiaan ja 1760 Napoliin, Gluck 1741 Milanoon, Chiarini 1741 Veronaan, Graun 1743 Stuttgartiin, Terradellas 1744 Venetsiaan, Galuppi 1749 Wieniin, Johann Christian Bach 1760 Lontooseen, Josef Mysliveček 1774 Napoliin ja Marcos Portugal 1806 Lissaboniin. Libretto on sävelletty yli 80 kertaa ja se on yksi maailman useimmin sävelletyistä libretoista. "Artaserse" on italialainen muoto Persian kuninkaan Artakserkses I:n nimestä.


title: The Lord of the Rings: The Third Age

text: The Lord of the Rings: The Third Age on Visceral Gamesin kehittämä ja EA Gamesin vuonna julkaisema vuoropohjainen taktinen roolipeli.


title: The Lord of the Rings: The Third Age

text: Juoni keskittyy Berethoriin, Gondorin linnoituksen vartijaan, joka matkustaa Rivendelliin löytääkseen Boromirin, yhden Sormuksen Saattueen jäsenen. Matkalla Rivendelliin Sormusaaveet hyökkäävät hänen kimppuunsa, minkä seurauksesta hän melkein kuolee. Hänet pelastaa haltia Idrial, Galadrielin palvelija. He tapaavat Gandalfin, joka kertoo Boromirin matkustavan Saattueen kanssa ja että he ovat menossa Moriaan. Berethor tapaa matkalla Elegostin, Dúnedain jousimiehen. He tapaavat myöhemmin Hadhodin, Fundinin klaanin kääpiön. Boromirin kuoleman jälkeen Saattue yrittää pelastaa Keski-Maan tuholta. Toinen muutos juonessa on Moriassa, kun muutkin Saattueen jäsenet auttavat Gandalfia tappamaan balrogin Khazad-dûmin sillalla. He jatkavat Rohanin maiden läpi. Matkalla he tapaavat Morwenin, Rohanin neidon, joka on kadottanut perheensä Sarumanin hyökkäyksessä sekä Éoadenin, Théodenin kuninkaallisten vartijoiden jäsen. Myöhemmin Morwen löytää Elegostin ansiosta perheensä, jonka hukanratsastajien johtaja Sharku oli lyönyt.


title: The Lord of the Rings: The Third Age

text:
He saapuvat Helmin syvänteeseen ja taistelevat Aragornin, Legolasin ja Gimlin avustuksella uruk-haita vastaan. Tämän jälkeen he matkaavat Osgiliathiin, jossa he auttavat Faramiria ja voittavat örkkien johtajan Gothmogin. Lopulta he taistelevat Minas Tirithissä, auttavat Éowynia voittamaan Noitakuninkaan Pelennorin kentillä ja lopuksi tuhoavat yhdessä Sauronin.
IGN antoi pelille arvosanaksi 8.5/10 arvostelussaan.


title: Aleksandr Dargomyžski

text: Aleksandr Sergejevitš Dargomyžski (, 14. helmikuuta 1813 – 17. tammikuuta 1869) oli venäläinen säveltäjä.


title: Aleksandr Dargomyžski

text: Dargomyžski oli niin sanotun Viiden ryhmän esikuva ja keskeinen vaikuttaja. Hän aloitti säveltämisen tavattuaan Mihail Glinkan. Hänen ensimmäiset oopperansa "Esmeralda" (1839) ja "Rusalka" (1856) eivät menestyneet erityisen hyvin. Säveltäjän viimeinen, keskeneräiseksi jäänyt ooppera "Kivinen vieras" oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan. César Cui ja Nikolai Rimski-Korsakov viimeistelivät teoksen esityskuntoon.


title: Aleksandr Dargomyžski

text: Oopperoiden lisäksi Dargomyžski sävelsi suosittuja soololauluja sekä piano- ja orkesteriteoksia.


title: Kangalinkoira

text: Kangalinkoira ("Kangal Çoban Köpeği"), tunnetaan myös nimellä sivas kangal on entisen anatoliankoiran nykyinen FCI-nimi. FCI päätti vaihtaa nimen vuonna 2018 vastaamaan alkuperämaa Turkin vaatimuksia. Turkin kennelliitto Köpek Irkları ve Kinoloji Federasyonu:n (KIF) mukaan rodun virallinen englanninkielinen nimi on "Turkish Shepherd Dog" eli "turkinpaimenkoira", kun taas Englannin Kennelliitto käyttää nimitystä "Turkish Kangal Dog". Suomen Seurakoirayhdistyksen mukaan uusi suomenkielinen nimi on kangalinkoira.


title: Kangalinkoira

text: Kangalinkoira on tiivis- ja vankkarakenteinen, lähestulkoon karkeapiirteinen sekä rungoltaan suorakaiteenmuotoinen molossikoira. Mantelinmuotoiset silmät ovat suuret ja niiden katse peloton, mutta rauhallinen. Niiden ei tule olla liian syvälle uponneet eikä myöskään ulkonevat. Väriltään niiden tulee sointua karvapeitteen väriin, joskin tummemmat ovat aina toivotummat. Kolmionmuotoiset korvat usein typistetään kotimaassa, mutta Suomessa typistäminen on nykyisin kielletty. Hännänkärki on kaareutunut, ja toisinaan jopa 1/3 hännästä saattaa kiertyä kaaren sijaan myös tiukaksi keräksi. Karvapeite on tiheä ja runsas, rungossa noin 3–7 cm:n mittaista ja raajoissa ja päässä hieman lyhyempää. Väritys vaihtelee hiekasta (fawn) punaruskean kautta sudenharmaaseen/soopeliin. Myös juovikas (brindle) sallitaan, mutta on epätoivottu. FCI:n mukaan musta maski ja mustat korvat ovat välttämättömyys, ja maskittomuus rotumääritelmän vastainen virhe. Pienet valkoiset merkit hännänpäässä, käpälöissä ja rinnassa sallitaan, mutta varsinainen kaksivärisyys, kuten pinto, luetaan virheeksi. Edes rinnassa sallittu merkki ei saa olla halkaisijaltaan yli 10 cm eikä hännässä pituudeltaan yli 5 cm. Hännänpään merkki voi olla väriltään myös musta, mutta sitä koskee sama 5 cm:n maksimipituus. Toivottu säkäkorkeus vaihtelee uroksilla välillä 72–78 cm ja nartuilla välillä 65-73 cm, mutta 2 cm:n heitto suuntaan tai toiseen hyväksytään.


title: Kangalinkoira

text: Rotu on perusluonteeltaan rauhallinen, omanarvontuntoinen, rohkea ja uskollinen. Sen tulee käyttäytyä omistajan läsnä ollessa erittäin tyynesti, mutta työssään ankarasti ja tarpeen vaatiessa jopa raa'asti. Tällöin se on lahjomaton ja peloton. Aggressiivisuus luetaan hylkääväksi virheeksi. Kangalinkoiralla saattaa olla jopa 337 kilogramman purentavoima.


title: Kangalinkoira

text: Kangalinkoira on kotoisin Itä-Turkista ja saanut nimensä Kangal-nimisestä kaupungistä Sivasin alueelta, joka on tunnettu erityisen hyvälaatuisista yksilöistään. Sen esi-isiä ovat mitä todennäköisimmin olleet Keski-Aasiasta nykyiseen Anatoliaan 10000 eaa. ja 1300 jaa. välillä kulkeutuneiden paimentolaisheimojen, kuten kayi-klaanin, ikivanhat laumanvartijakoirat. Nämä koirat ovat mitä todennäköisimmin olleet sukua keskiaasiankoiralle, kenties jopa edustaneet sen kantarotua. Nykyisen muotonsa turkkilainen rotu sai 1300-luvun alussa ja on säilynyt siitä lähtien lähes muuttumattomana. Karut sää- ja ympäristöolosuhteet ovat muokanneet siitä aikojen saatossa sitkeän karjalaumojen suojelijan, joka kykenee puolustamaan niitä miltä tahansa villipedolta.


title: Kangalinkoira

text: Sivasin lisäksi kangalinkoiran toinen merkittävä levinneisyysalue on Itä-Anatolia. Euroopasta tällä hetkellä Englannissa rodulle on oma yhdistyksensä erotuksena anatoliankoirayhdistyksestä. KIF on myös julkaissut ensimmäisen virallisen rotumääritelmän, jonka toivoo voivansa esittää tulevaisuudessa myös FCI:lle. Vuonna 2018 FCI päättikin korvata siihen asti anatoliankoirana tunnetun rodun määritelmän kangalinkoiran rotumääritelmällä. FCI perustelee rotujen yhteenliittämistä sillä, että anatoliankoiran ja kangalinkoiran alkuperä, kotimaa ja käyttötarkoitus ovat samat eivätkä ulkonäölliset erot ole kovinkaan suuria.


title: Kangalinkoira

text: Rodun kasvattaminen Tanskassa on ollut kiellettyä vuodesta 2010.


title: Walther P99

text: Walther P99 on saksalaisen Carl Walther GmbH Sportwaffen - yhtiön vuodesta 1996 valmistama muovirunkoinen itselataava pistooli.


title: Walther P99

text: Suomen puolustusvoimat valitsi sen vuonna 2003 uudeksi palveluspistoolikseen nimikkeellä Pistooli 2003 ("PIST 2003"); käyttäjiä puolustusvoimissa ovat erikoisjoukot ja sotilaspoliisit.


title: Altars of Madness

text:
Altars of Madness on Morbid Angelin esikoisalbumi ja yksi death metalin historian kulmakivistä.
Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n "Live Madness 89".


title: Altars of Madness

text: Alkuperäinen vinyylipainos ei sisältänyt kappaletta ”Lord of All Fevers & Plague”.


title: Puhelaulu

text: Puhelaulu () on vokaalinen ilmaisutapa, joka sijoittuu laulun ja puheen välimaastoon. Puhelaulu nuotinnetaan tavallisesti korvaamalla tavanomaiset nuotinpäät vinoristeillä. Puhelaulussa rytmi on tarkoin määritelty, mutta sävelkorkeudet vain likimääräisesti. Puhelaulu luokitellaan musiikiksi.


title: Puhelaulu

text: Ensimmäisenä puhelaulu-tekniikkaa käytti Engelbert Humperdinck oopperassa "Königskinder" (1910), mutta muutti sen painetussa partituurissa tavalliseksi lauluksi. Tekniikkaa käytti ensimmäisenä laajemmin Arnold Schönberg, joka käytti sitä lähes kaikissa vokaaliteoksissaan. Oopperassa "Mooses ja Aaron" Mooseksen osat ovat kirjoitettu puhelauluna ja Aaronin tavallisena lauluna. Puhelaulua käytetään myös Alban Bergin oopperoissa "Wozzeck" (1925) ja "Lulu" (1937).


title: Puhelaulu

text: Rap ja Hip Hop ovat lähes poikkeuksetta pelkkää puhelaulua. Katso tarkemmin: Räppäys, Rap ja Hip Hop.


title: Real Sociedad Canina de España

text: Real Sociedad Canina de España eli Espanjan kennelliitto on FCI:n jäsen. Se perustettiin nimellä "Real Sociedad Central de Fomento de las Razas Caninas en España" (R.S.C.F.R.C.E.) vuonna 1911.


title: Real Sociedad Canina de España

text: Espanjan kennelliiton hyväksymät rodut, joita FCI ei tunnusta ovat alano español, andalusianpodenco, andalusianrottakoira, baskienpaimenkoira, fuerteventuranpaimenkoira (majorero), garafíanpaimenkoira, leóninpaimenkoira, maneto, navarranseisoja, valencianpodenco ja valencianrottaterrieri.


title: Real Sociedad Canina de España

text: "Registro de Grupos Étnicos Caninos" (RGEC) on RSCE:n ylläpitämä rekisteri roduille, joita se ei ole vielä tunnustanut virallisesti, mutta jotka se laskee kuitenkin alkuperäisiin espanjalaisiin koiratyyppeihin tai -populaatioihin. Käytännössä nämä rodut ovat RSCE:n virallisen mielipiteen mukaan tavallaan eräänlaisia paikallisia maatiaisrotuja, joiden tyyppi ei ole vielä täysin yhtenäinen. Jotta rekisterin tunnustamat populaatiot voivat saavuttaa täysvaltaisen virallisen hyväksymisen oikeina koirarotuina, niitä pitää olla rekisteröity ensin RGEC:iin tarpeeksi suuri määrä vähintään kolmen sukupolven ajalta ja rotutyypin pitää olla tarpeeksi homogeeninen (yhtenäinen).


title: Real Sociedad Canina de España

text: Tällä hetkellä rekisterissä olevat populaatiot:


title: Real Sociedad Canina de España

text: Espanjan 20 suosituinta rotua olivat vuonna 2017 RSCE:n rekisterin mukaan:


title: Cliff ’em All

text: Cliff 'em All on thrash metal -yhtye Metallican vuonna 1987 julkaisema video, joka on kokoelma pääosin yleisön kuvaamasta materiaalista yhtyeen konserteista. Kokoelma julkaistiin edesmenneen Cliff Burtonin kunniaksi, mistä syystä Burton esiintyy joka kappaleen aikana ja Burtonin bassosoolojakin on mukana kolme. Julkaisulla on muutakin kuvamateriaalia, muun muassa haastatteluja ja valokuvia.


title: Maisema

text: Maisema on aistein havaittu suhteellisen laaja ympäristö. Maisema on vanha maa-sanan johdannainen. Eri ilmiöiden mieltäminen maisemiksi on laajentunut, ja nykyään puhutaan väljästi esimerkiksi äänimaisemista ja mielenmaisemista.


title: Maisema

text: 1700-luvun lopulta lähtien Suomea on esitetty kuvissa realistisina, ylhäältä nähtyinä järvimaisemina. Nämä panoraamat alkoivat kansallisen heräämisen myötä ilmentää kansallisuusaatteen mukaista käsitystä yhtenäisestä maasta ja kansasta. Havaitun ja kuvatun näkymän ohella rajattu alue miellettiin myös maisemaksi. Topeliuksen "Maamme kirjassa" 1800-luvulla maisema-sana tarkoittaa lähinnä maakuntaa. Joissain murreilmaisuissa maisema tarkoitti myös seutua tai maastoa.


title: Maisema

text: 1800-luvun alussa maiseman esteettinen kuvaaminen painottui runouteen, mutta maisemamaalauksesta tuli vuosisadan taiteen tärkeä genre. Kansallisrunoilija J. L. Runebergia voi kutsua maisemarunoilijaksi, esimerkkinä runo ”Maamme”. 1800-luvun puolivälistä alkaen Suomessa kuvataide, ensin grafiikka ja maalaustaide, sitten valokuvaus ottivat maiseman aiheekseen. Maisemat tulivat tunnetuiksi hyvin erilaisten kuvauskeinojen avulla; niistä laulettiin ja kuuluisille paikoille tehtiin retkiä. Suomen taiteen kultakausi 1800-luvun lopulla näytti maiseman monipuoliset mahdollisuudet. Kuvan ohella maisema on myös osa muuttuvaa ja elävää todellista ympäristöä.


title: Maisema

text: Maisema kytki esimerkiksi kansallismieliset aatteet osaksi käsinkosketeltavaa todellisuutta ja samalla se oli sivistyneistön ylläpitämä ihannekuva niin taiteessa, tieteessä kuin kansanvalistuksessakin. Maisemia ei vain opittu katselemaan, vaan niitä myös elettiin, arvotettiin ja muokattiin. Samalla kun matkailu yleistyi, modernisaatio ja uudet kuvapainomenetelmät uudistivat kuvakulttuuria ja käsitys tavoittelemisen arvoisista paikoista laajeni. Tunnetuimpia maisemakohteita olivat Helsinki, Turku, Kaukolanharju, Puijo, Koli, Aulanko, Imatrankoski, Punkaharju, Aavasaksa ja Sortavalan seutu. Niiden helppo saavutettavuus parani sitä mukaa, kun rataverkko laajeni.


title: Maisema

text: Kansallismaisemakuvasto pyrki esittämään kansallisen alueen yhtenäisenä, luonnollisena kokonaisuutena. Kansanomainen kuvasto ammensi voimansa maalaustaiteen perinteestä, mutta sen levikki ja aihepiiri olivat laajemmat Kansanvalistusliike ja koululaitos pitivät huolen siitä, että maan syrjäisimmätkin osat kytkeytyivät osaksi kuvastoa. Maisemapostikorttien lähettämisestä tuli valtaisa villitys ja samat maisemahahmot saattoi löytää vaikkapa seuranäyttämöiden kulisseista. Kotimaan maisemat nostettiin suomalaisuuden eduskuviksi myös kansainvälisissä yhteyksissä, esimerkiksi maailmannäyttelyissä. Jotkut valokuvaajat olivat eräänlaisia sankarimatkailijoita, joiden jalan- ja kameranjälkiä muut seurasivat. Maisemasta tuli suomalaisen valokuvan keskeisaihe. Muun muassa Daniel Nyblin ja I. K. Inha, kuvasivat laajat maisemasarjat, joita levitettiin myyntinäyttelyissä ja kansioissa. Inhan klassinen kuvateos "Suomi kuvissa" ilmestyi 1895–1896.


title: Maisema

text: Maantieteilijät olivat liittäneet maisemat tutkimuksiinsa valistusajalla, jolloin hahmoteltiin luonnollisia, usein vesistöjen ja vuoristojen rajaamia alueita. Saksalainen luonnontieteilijä Alexander von Humboldt yhdisti 1800-luvun alussa maiseman eläytyvän, esteettisen tarkastelun ja luonnontieteellisen tarkastelun. Kartografiset ja maanmittaukselliset menetelmät yhdistyivät taiteellisiin. 1880-luvulla Suomeen perustetut maantieteelliset seurat pitivät Suomen maisemien kartoitusta, kuvausta ja maisemansuojelua tehtävinään. Valokuvista tuli maisemien tallennuksen keskeisiä välineitä.


title: Maisema

text: 1920-luvulla saksalaisesta Landschaft-suuntauksesta vaikutteita saanut maisematiede levisi Suomeen. Se otti maiseman uudenlaisen, järjestelmällisen käsittelyn piiriin. J. G. Granö esitti, että ”Suomalainen maisema on erikoisena tyyppinä erotettavissa siitä syystä, ettei missään ole kaukonäkymässä niin suurta maan ja veden vaihtelua kuin Suomessa.” Granön lähiöstä erottama kaukonäkymä – visuaalinen maisema – muodostui maisemamäärittelyjen kaavaksi vuosikymmeniksi. Granö teki muun muassa viistokuvia hyödyntäen 1930-luvun alussa myös Suomen maisematieteellisen aluejaon, joka on käyttökelpoinen edelleenkin.


title: Maisema

text:
Nykyään maisematutkimus on eri tieteitä yhdistävä ala, jonka näkökulmiin kuuluvat esimerkiksi ympäristöestetiikka, ekologia, puutarhasuunnittelu, maisema-arkkitehtuuri ja visuaaliseen maisemaseuranta. Samalla tieteellinen maisematutkimus on laajentunut kulttuurintutkimukseksi ohi pelkästään taidehistoriallisen käsittelyn. Maisemia tutkitaan tällöin esimerkiksi kulttuuristen merkitysten tihentyminä, kokemusten paikkoina ja toimintatiloina sekä diskursiivisena maisemakuvastona muun muassa taidehistorian, kirjallisuudentutkimuksen, maantieteen ja maisemantutkimuksen oppiaineissa eri yliopistoissa.
Maisemat ovat 1990-luvulta lähtien kokeneet uudelleensyntymisen myös kuvataiteissa, muun muassa maataiteessa, käsitetaiteessa, valokuvauksessa ja ympäristötaiteessa. Maisemansuojelu on toimintaa, jolla pyritään säilyttämään maisema-arvoja, eli maiseman hyväksi koettuja piirteitä. Perinnemaisema ja kansallismaisema ovat käsitteitä, jotka yhdistävät kulttuurin ja ympäristöalojen toimijoita. Kansallismaisemasta on tullut yleiskielen monimerkityksinen, sinänsä arvokasta maisemaa tarkoittava käsite. Äänimaisema ja kaupunkimaisema ovat nekin uusia aluevaltauksia. Vedenalainen maisema on myös tutkimisen ja kuvauksen kohteena.


title: Schaliach

text: Schaliach on norjalainen death metal -yhtye.


title: Schaliach

text: Schaliach on norjalaisen muusikon Ole Børudin death metal -hanke, joka julkaisi täyspitkän albuminsa "Sonrisen" vuonna 1996, ollessaan alle 18-vuotias. Albumilla on vaikutteita doom metalista ja perinteisestä sekä melodisesta death metalista. Imperiumi.netin mukaan albumi sai suurta kulttisuosiota. Laulusta albumilla vastasi Peter Balbakk, joka siirtyi vaikuttamaan viikinkimetalliyhtye Vardøgeriin. Børud soitti myöhemmin vuodesta 1998 suositussa Extol-yhtyeessä, soitti kitaraa yhtyeen kolmella ensimmäisellä albumilla, kirjoitti suuren osan yhtyeen kappaleista ja äänitti Extol-laulaja Peter Espevollin avulla uuden Schaliach-kappaleen nimeltä "Purple Filter". Se päätyi Endtime Productions -levy-yhtiön kokoelmalle "In the Shadow of Death" (2000). Vuonna 2005 norjalaislevymerkki Momentum Scandinavia julkaisi uudelleen "Sonrisen" uusitulla ulkoasulla, ja painos sisältää "Purple Filter" -lisäkappaleen. Vuonna 2000 Ole Børud ilmoitti Chronicles of Chaos -verkkolehden haastattelussa työstävänsä toista Schaliach-albumia, joka noudattaisi enemmän brittiläisen doom metalin perinteitä. Albumin äänitykset eivät kuitenkaan edenneet. Børud työskentelee nykyisin kevyen musiikin parissa.


title: The Videos: 1989–2004

text: The Videos: 1989–2004 on thrash metal-yhtye Metallican vuonna 2006 julkaisema musiikkivideokokoelma. DVD sisältää kaikki musiikkivideot vuodesta 1988 vuoteen 2004 saakka. DVD:n lisämateriaalina löytyy muun muassa 2 of One ja The Unforgivenin pidempi versio.


title: Jonna Nygren

text: Jonna Nygren-Jäntti (s. 27. syyskuuta 1979) on suomalainen juontaja. Nygren on kotoisin Jyväskylästä, mistä muutti äitinsä kanssa Tampereen kautta Hyvinkäälle. Myöhemmin Nygren muutti Helsinkiin asumaan, ja on asunut myös New Yorkissa ja Aasiassa.


title: Jonna Nygren

text: Nygren aloitti MTV:llä pyörivän "Headbanger’s Ball" -heviohjelman juontajana 26. helmikuuta vuonna 2006. Pari kuukautta myöhemmin hän jäi sairauslomalle erottuaan Ville Valosta. 24. syyskuuta 2006 Nygren jatkoi juontamista MTV:llä ohjelman siirtyessä toiselle tuotantokaudelle. Nygren on tehnyt myös MoonTV:lle muun muassa klubimusiikkiohjelma "Nousua".


title: Jonna Nygren

text: Nygren on työskennellyt tarjoilijana ravintola Torissa Helsingissä. Hän on entinen malli, ja muotikriitikko Mr. Blackwellin mielestä Suomen tyylikkäin nainen.


title: Jonna Nygren

text: Nygren on kilpaileva bikini fitness -urheilija ja ammatiltaan ravintovalmentaja. Hän opiskelee (syksyllä 2016) personal traineriksi.


title: Jonna Nygren

text: Nygren on joutunut masennuksen takia hoitoon. Hän on omien sanojensa mukaan ollut vieroituksessa riippuvuudestaan punaviiniin ja kofeiinitabletteihin.


title: Jonna Nygren

text: Lokakuussa 2007 Nygren avioitui Helsingin vankilassa Sörnäisissä miehen kanssa, joka kärsi elinkautistuomiota murhasta. Liitto kesti puoli vuotta.


title: Jonna Nygren

text: Vuonna 2015 Nygren avioitui muusikko Harri Jäntin (taiteilijanimeltään ”Rane Raitsikka”) kanssa ja otti kaksiosaisen sukunimen.


title: Wine Country

text: Wine Country on alue Pohjois-Kaliforniassa Yhdysvalloissa. Alue tunnetaan maailmanlaajuisesti viinintuotannostaan, jonka aloittivat espanjalaiset lähetyssaarnaajat vuonna 1812. Alueella, joka sijaitsee San Franciscosta pohjoiseen, on noin 200 viinintuottajaa. Viljely on keskittynyt alueen laaksoihin, esimerkkeinä Napa Valley Napan piirikunnassa ja Sonoma Valley, Alexander Valley ja Russian River Valley Sonoman piirikunnassa.


title: John Anglin

text: John William Anglin (2. toukokuuta 1930 – katosi 11. kesäkuuta 1962) on/oli yhdysvaltalainen rikollinen, joka pakeni Alcatrazin vankilasta veljensä Clarence Anglinin ja Frank Morrisin kanssa 11. kesäkuuta 1962, jonka jälkeen hänestä ei ole kuultu. Hän oli ammatiltaan maanviljelijä ja työmies.


title: John Anglin

text: Anglin syntyi Donalsonvillessa, Georgiassa. Hänestä oli FBI:n etsintäkuulutusjulisteita kaupungissa. John ja Clarence oli pidätetty varkaudesta ja pankkiryöstöstä.


title: John Anglin

text: Vuonna 1979 tositapahtumiin perustuvassa elokuvassa Pako Alcatratzista John Anglinia näytteli Fred Ward. Sen ohjasi Don Siegel ja pääosaa esitti Clint Eastwood.


title: John Anglin

text: Unsolved Mysteries -nimisessä tv-sarjassa pidettiin mahdollisena, että John Anglin olisi ainakin selvinnyt hengissä paosta, sillä ohjelman mukaan päivä paon jälkeen sanfranciscolainen asianajaja sai puhelinsoiton John Angliniksi esittäytyneeltä mieheltä, joka halusi asianajajan järjestävän tapaamisen hänen ja poliisiviranomaisten kanssa. Kun paosta tietämätön asianajaja oli kieltäytynyt miehen pyynnöstä, mies lopetti puhelun.


title: John Anglin

text: Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä.


title: Tukholman pääpostitalo

text: Tukholman pääpostitalo () on entinen Tukholman pääpostikonttori Norrmalmin kaupunginosassa Vasagatanin varrella.


title: Tukholman pääpostitalo

text: Talo rakennettiin vuosina 1898–1904 ja sen on suunnitellut arkkitehti Ferdinand Boberg. Pohjapiirroksen laati Gustaf Dahl. Rakennuksen julkisivussa keskustorneineen ja pyöristettyine kulmineen on vaikutteita Vadstenan linnasta. Samanaikaisesti siinä näkyy kuitenkin myös Bobergin pyrkimys moderniin tyyliin. Rakennus vihittiin juhlallisesti käyttöön 27. lokakuuta 1903 kuningas Oskar II:n läsnä ollessa.


title: Tukholman pääpostitalo

text: 1990-luvun puolivälistä lähtien rakennuksessa ei ole enää sijainnut postikonttoria, ja Ruotsin postin pääkonttori muutti siitä pois vuoden 2003 syksyllä. Muutostöiden jälkeen taloon muuttivat vuonna 2008 Ruotsin elinkeinoministeriö, työmarkkinaministeriö sekä osia hallituskanslian hallinto-osastosta. Rakennuksen omistaa Ruotsin valtio, ja sitä ylläpitää valtion kiinteistölaitos.


title: Illuminati (sarjakuvat)

text: Illuminati on Marvel-kustantamon sarjakuvissa esiintyvä järjestö, jonka jäseniin kuuluu useita Marvel-universumin vaikutusvaltaisempia sankareita. Järjestö toimii useimmiten salaisesti kulissien takaa ohjaillen tapahtumia muiden sankarien tietämättä. Salaseura esiintyi ensimmäisen kerran "New Avengers" -lehden numerossa 7 (heinäkuu 2005). Tarinan käsikirjoitti Brian Michael Bendis.


title: Illuminati (sarjakuvat)

text: Illuminatiin kuuluu Professori X, Tohtori Outo, Herra Fantastinen, Namor, Rautamies, Musta Salama ja joskus myös Musta Pantteri.


title: Illuminati (sarjakuvat)

text: Sarjakuva on viittaus Illuminatiin.


title: Illuminati (sarjakuvat)

text: Brian Michael Bendis on todennut Illuminatin jokaisen jäsenten edustavan jotakin Marvel-universumin kantavaa aspektia. Amerikassa juuri päättyneen Secret Invasion -tarinakokonaisuudessa Norman Osborn nousee kansallissankarin asemaan ammuttuaan Skrullien kuningattaren. Voitettuaan presidentin ja valtion luottamuksen hän tekee oman versionsa Illuminationista.


title: Illuminati (sarjakuvat)

text: Jäsenet:


title: Kirov (1977)

text: Kirov, (uudelleen nimettiin vuonna 1992 Admiral Ušakovksi 1700-luvun amiraali Fjodor Ušakovin mukaan) on ensimmäinen Kirov-luokan risteilijä. Kirovin tilasi punalaivasto ja se palveli Venäjän laivastossa Neuvostoliiton hajoamisen jälkeen. Venäläiseltä luokitukseltaan alus on atomikäyttöinen ohjusristeilijä ja kooltaan se on samaa kokoluokkaa useimpien Toisen maailmansodan taistelulaivojen kanssa. Välimerellä tapahtuneen reaktorionnettomuuden jälkeen alus siirtyi reserviin vuonna 1990.


title: Kirov (1977)

text: Alus tilattiin Leningradista Baltijskin telakalta ja sen köli laskettiin kesäkuussa 1974. Alus laskettiin vesille 26. joulukuuta 1977 ja se valmistui joulukuussa 1980. Nimensä Kirov on saanut bolševikkisankari Sergei Kirovilta.


title: Kirov (1977)

text: Aluksen tulivoima on vaikuttava: pääaseistuksena on 20 × SS-N-19 meritorjuntaohjukset. Lisäksi aluksella on ilmatorjuntaan 12 × S-300F ohjuslavetit, joille 96 ohjusta, 2 × Osa-MA (40 ohjusta) ja Kaštan-ilmatorjuntajärjestelmä.


title: Kirov (1977)

text: Muita aseita ovat automaattinen 130 mm AK-130 -tykkijärjestelmä, 30 mm AK-630, 10 × torpedo-/ohjusputkea, Udav-1, johon 40 sukellusveneentorjuntarakettia ja 2 × RBU-1000.


title: Kirov (1977)

text: "Kirov" sai reaktorivaurion 1990 Välimerellä. Alus ei koskaan palannut palvelukseen. 1990-luvun aikana alusta käytettiinkin luokan muiden alusten varaosapankkina.


title: Kirov (1977)

text: Kesäkuussa 2004 nimi "Admiral Ušakov" siirrettiin Sovremennyi-luokan hävittäjälle "Besstrašnyi". Syyskuussa 2004 aluksen purkusuunnitelmat tulivat julkisuuteen. Aluksen purkamisen on arvioitu maksavan noin 40 milj. Yhdysvaltain dollaria. Norja on luvannut kustantaa purkutyön. Norja pitää lähellä omia rajojaan ruostuvaa ydinkäyttöistä risteilijää turvallisuusriskinä.


title: PHANTOM (laite)

text: PHANTOM® (myös PHANToM® eli The Personal Haptic Interface Mechanism) on SensAble Technologiesin valmistama tietokoneen haptinen lisälaite, jonka avulla on mahdollista tunnustella virtuaalisia objekteja. PHANTOM-laite on robottikäsivarsi, joka tekee käyttäjän käden liikkeisiin sopivia erittäin tarkkoja vastavoimia luodakseen illuusion siitä että käyttäjä koskettaa PHANTOM:in piirtimellä virtuaalista objektia. Usein virtuaalinen objekti näytetään samaan aikaan myös tietokoneen näytöllä, mikä vahvistaa käyttäjän saamaa aistiharhaa virtuaalisen objektin olemassaolosta. Alun perin PHANTOM-laite tarkoitti vain yhtä tiettyä mallia, mutta uusien mallien ilmestymisen myötä PHANTOM on nykyään tuoteperheen nimi, joka käsittää monta erilaista PHANTOM-laitetta, jotka vaihtelevat koon, suorituskyvyn ja ulkonäön suhteen.


title: PHANTOM (laite)

text:
MIT:n Artificial Intelligence Laboratoryssa työskennelleet Thomas Massie ja Dr. Kenneth Salisbury halusivat kehittää
laitteen, joka mahdollistaisi tuntointeraktion ihmisen ja virtuaalisen tai fyysisen etäympäristön välillä. Tämän kehityksen seurauksena he rakensivat ensimmäisen PHANTOM-laitteen 1990-luvun alussa. Vuonna 1993 he perustivat Sensable Technologiesin joka jo samana vuonna toimitti ensimmäisen PHANTOM-laitteen asiakkaalle. Vuonna 1995 laitetta oli myyty sata kappaletta, ja vuoteen 2001 mennessä tuhat kappaletta. PHANTOM oli pitkään tavallisen kotikäyttäjän ulottumattomissa korkean hintansa vuoksi, kunnes vuonna 2004 julkaistu PHANTOM Omni pudotti hintatason lähes kymmenen kertaa edeltäjiään alemmaksi.


title: PHANTOM (laite)

text:
PHANTOM:in haptiikkalaskenta tarvitsee paljon suoritusaikaa tietokoneen prosessorilta, minkä vuoksi laitteen kanssa käytetään
yleensä tuplaprosessoriarkkitehtuuria, jonka toinen prosessori valjastetaan kokonaan haptiikan käyttöön.
Haptiikkasovelluksen ollessa käynnissä PHANTOM:in haptiikkatietoja päivitetään 1000Hz:n nopeudella, joka riittää
hyvin realistiseen haptiikkamallinnukseen. Mikäli päivitysnopeus jostakin syystä putoaa huomattavasti alle 1000Hz nopeuteen huomaa käyttäjä tämän voimapalautteen tarkkuuden katoamisena. Laite alkaa tällöin täristä ja nykiä kun käyttäjä koskettaa virtuaalista objektia.


title: PHANTOM (laite)

text:
Itse hapitiikkapalaute on toteutettu sähkömoottorien ja vaijerien avulla. Kun PHANTOMille annetaan käsky että
piirrin koskettaa virtuaaliseen objektiin niin sähkömoottorit antavat tarkkaan lasketun voimapalautteen, joka
välitetään piirtimelle vaijereiden avulla. Näin syntyy realistisen oloinen tuntemus siitä että piirrin koskettaisi
johonkin objektiin. Piirtimen tilalle voi myös vaihtaa nuppi- taikka sormustinmallisen pidikkeen, mutta vain
kynänkaltaisessa pidikkeessa on nappi. Nappi on täysin ohjelmoitavissa käyttäjän tarpeiden mukaan. PHANTOM-laitteen
ohjelmoitiin on saatavilla useita ohjelmointirajapintoja kuten: GHOST SDK, Reachin API ja H3D, CHAI 3D.


title: Nemo (ase)

text: Nemo (lyhennys New Mortarista) on yksiputkinen versio Patrian 120 mm AMOS-kranaatinheittimestä. Asejärjestelmän 360 astetta kääntyvä torni on miehittämätön ja aseella voidaan ampua myös suorasuuntaustulta, sekä niin sanottua ryöppytulta (). Siinä kaikki laukaistut ammukset iskeytyvät maaliin samanaikaisesti. Aseen keveys (1 700 kg - AMOS 3 600 kg) mahdollistaa sen asentamisen pienempiin ajoneuvoihin ja aluksiin. Ampumatarvikkeina toimivat normaalit sileäputkisen kranaatinheittimen ammukset, mukaan luettuna PGMM-ammukset ().


title: Nemo (ase)

text: Nemo esiteltiin 12. kesäkuuta 2006 Pariisissa. Ensimmäinen ulkomainen ostaja oli Slovenia, joka hankki aseita osana 135 AMV-ajoneuvon toimitusta 20. joulukuuta 2006.


title: Kartessi

text: Kartessi (kartessiammus, raehaulipanos) oli 1800-luvulle asti suustaladattavissa tykeissä käytetty, jalkaväkeä vastaan tarkoitettu ammustyyppi. Kartessi muodostui kyseisen tykin ammuksen painoisesta määrästä metallihauleja, jotka pakattiin purjekangaspussiin. Tykin laukaisussa pussi repesi; pussin jäännökset ja välipanos huolehtivat siitä, että haulit lensivät ulos piipusta yhtenäisenä massana, joka kuitenkin vapaassa tilassa hajaantui melko laajalle alalle.